open-index/open-wikipedia-markdown huggingface dataset:
രോഹിണി ഹട്ടങ്കടി

ഇന്ത്യയിലെ ഒരു നാടക ചലച്ചിത്രനടിയാണ് **രോഹിണി ഹട്ടങ്കിടി**. ബാഫ്റ്റ അവാർഡ് നേടിയ ഏക ഇന്ത്യൻ കലാകാരിയാണ് രോഹിണി.ഗാന്ധി എന്ന ചിത്രത്തിൽ കസ്തൂർബാ ഗാന്ധിയുടെ വേഷമിട്ട  ഇവർക്ക് മികച്ച സഹനടിക്കുള്ള ബാഫ്റ്റ അവാർഡാണ് ലഭിച്ചു.

ഫിലിംഫെയർ അവാർഡ് രണ്ടു തവണയും ഒരു തവണ ദേശീയ ചലച്ചിത്രപുരസ്കാരവും ഇവരെ തേടിയെത്തിയിട്ടുണ്ട്. ഹട്ടങ്കിടിയുടെ പ്രധാന കലാപ്രവർത്തന മേഖല നാടകരംഗത്താണ്. ദേശീയ നാടകസ്കൂളിലെ പൂർവവിദ്യാർഥിയായ ഇവർ ആദ്യമായി ചലച്ചിത്രത്തിൽ അഭിനയിക്കുന്നത് അരവിന്ദ് ദേശായി കി അജീബ് ദ്സ്താൻ എന്ന 1978 ലെ ചിത്രത്തിലാണ്.സമാന്തര ചലച്ചിത്രങ്ങളിലാണ് ഹട്ടങ്കടി മുഖ്യമായും അഭിനയിച്ചത്. 1982 ലെ അർത്ഥ്, പാർട്ടി ആൻഡ് സാരൻഷ് (1984) എന്നിവയിലെ അഭിനയം ശ്രദ്ധേയങ്ങളായിരുന്നു. കസ്തൂർബാ ഗാന്ധിയായി അഭിനയിച്ചതിനു ശേഷം ഹിന്ദി സിനിമയിലെ ഹട്ടങ്കടിയുടെ വേഷങ്ങൾ പ്രധാനമായും സ്വഭാവനടിയുടെതായിരുന്നു. 80 ഫീച്ചർ ചിത്രങ്ങളിൽ അഭിനയിച്ചിട്ടുള്ള അവർ ടെലിവിഷൻ,നാടകം എന്നീ രംഗങ്ങളിൽ സജീവമായി പ്രവർത്തിക്കുന്നു.
## അവലംബം


വർഗ്ഗം:1955-ൽ ജനിച്ചവർ
വർഗ്ഗം:ഏപ്രിൽ 11-ന് ജനിച്ചവർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ഇന്ത്യൻ നാടക അഭിനേതാക്കൾ
ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഇസ്ലാമിക് തോട്ട്

**ഇന്റർനാഷണൽ ഇൻസ്റ്റിറ്റിയൂട്ട് ഇസ്‌ലാമിക് തോട്ട്**. **International Institute of Islamic Thought.****(IIIT)** നിസ്വാർഥമായി പ്രവർത്തിക്കുന്ന ഒരു  സാസ്‌കാരിക- അക്കാദമിക-വിദ്യാഭ്യാസ സ്ഥാപനം. 1981 ൽ അമേരിക്കയിലെ വിർജീനിയയിൽ ആരംഭിച്ചു. ഇസ്‌ലാമികമായ പുതിയ ചിന്തകളെയും പഠനങ്ങളെയും പ്രോൽസാഹിപ്പിക്കുക എന്ന ഉദ്ദ്യേശ്യത്തോടെ അന്തർദേശീയ തലത്തിലുള്ള പ്രവർത്തന സംരംഭങ്ങൾ ട്രിപ്പിൾ ഐടി ( IIIT )ക്ക് സംഘടിപ്പിക്കപ്പെടുന്നു. വിവിധ രാജ്യങ്ങളിലുള്ള ഒട്ടനേകം ഇൻസ്റ്റിട്ട്യൂട്ടുകൾ ഐ.ഐ.ഐ.ടിയുടെ അംഗീകരത്തോടെ പ്രവർത്തിക്കുന്നുണ്ട്.

അമേരിക്കയിലും മറ്റ് പാശ്ചാത്യൻ നാടുകളിലുമുള്ള മുസ്്‌ലിം ജീവിതത്തെ കുറിച്ച് പുതിയ പഠനങ്ങളും ഗവേഷണങ്ങളും നടത്തുക, അവർ അഭിമുഖീകരിച്ചു കൊണ്ടിരിക്കുന്ന പ്രശ്‌നങ്ങൾക്ക് ഇസ്്‌ലാമികാടിത്തറയിൽ നിന്നു കൊണ്ട് പ്രതിവിധി കാണുക, പുതിയ ലോക ക്രമത്തിനനുസരിച്ച് ഇസ്്്‌ലാമിനെ ആധുനിക ലോകത്തിന് മുന്നിൽ ശാസ്്ത്രീയമായി അവതരിപ്പിക്കുക മുതയാല പ്രവർത്തനങ്ങളും അത്തരം ഗവേഷണങ്ങൾക്കാവശ്യമായ ഇൻസ്റ്റിട്ട്യൂട്ടുകളും നടത്തിക്കൊണ്ടിരിക്കുന്നു.
	
വിവിധ രാജ്യങ്ങളിൽ: ബംഗ്ലാദേശ്, ബോസ്‌നിയ, ബ്രൂണെ, ഈജിപ്ത്, ഇന്ത്യ, ഇന്തോനേഷ്യ, ജോർഡാൻ, ലബനാൻ, നൈജീരിയ, മൊറോക്കോ, പാകിസ്താൻ, സഊദി അറേബ്യ, യു.കെ മുതലായ രാജ്യങ്ങളിൽ കകകഠ യുടെ വിവിധരീതിയിലുള്ള ഇൻസ്റ്റിട്ട്യൂട്ടുകളോ സ്ഥാപനങ്ങളോ പ്രവർത്തിക്കുന്നു. 
	
പ്രശസ്ത ഇസ്ലാമിക ചിന്തകനും ഇസ്്‌ലാമൈസേഷൻ ഓഫ് നോളജ് എന്ന ആധുനിക തിയറിയുടെ ഉപജ്ഞാതാവുമായ ഡോ. ഇസ്്മായീൽ റജി ഫാറൂഖിയാണ് ഈ സ്ഥാപനത്തിന്റെ സ്ഥാകരിൽ പ്രമുഖൻ. IIIT യുടെ പ്രവർത്തനങ്ങൾ നിയന്ത്രിക്കുന്നത് കൗൺസിൽ അംഗങ്ങളാണ്. താഴെ പറയുന്നവരാണ് പ്രധാന കൗൺസിൽ അംഗങ്ങൾ. 

## അവലംബം

വർഗ്ഗം:ഇസ്ലാമികവിദ്യാഭ്യാസസ്ഥാപനങ്ങൾ
പോളി സ്റ്റൈറീൻ

പോളി സ്റ്റൈറീൻ, സുതാര്യവും, വിവിധ വർണ്ണങ്ങളിലും രൂപങ്ങളിലും എളുപ്പം രൂപപ്പെടുത്തിയെടുക്കാവുന്ന തെർമോപ്ലാസ്റ്റിക് ആണ്   സ്റ്റൈറോഫോം, തെർമോക്കോൾ എന്നീ പേരുകളിൽ നമുക്കു സുപരിചിതമായ പാക്കിംഗ് പദാർത്ഥം പോളി സ്റ്റൈറീൻറെ അനവധി രൂപങ്ങളിലൊന്നാണ്. 

### രസതന്ത്രം

സ്റ്റൈറീൻ, ( വൈനൈൽ ബെൻസീൻ, എന്നും പറയാം) തന്മാത്രകളുടെ ശൃംഖലയാണ്  പോളി സ്റ്റൈറീൻ. 

സൊല്യൂഷൻ,എമൾഷൻ എന്നീ രീതികളിലും പോളിമറീകരിക്കാമെങ്കിലും ബൾക്ക്, സസ്പെൻഷൻ എന്നീ രീതികളാണ് സാധാരണ പോളിമറീകരണം നടത്താറ്.    

ഫ്രീ റാഡിക്കൽ പോളിമറൈസേഷൻ അറ്റാക്റ്റിക് ശൃംഖലയാണ് നൽകുക. അതായത് ഫിനൈൽ ഗ്രൂപ്പുകൾ അടുക്കും ചിട്ടയുമില്ലാതെ ശൃംഖലയുടെ ഇരു വശത്തുമായിരിക്കും, അതുകൊണ്ട് ഉത്പന്നം അമോർഫസും.   എന്നാൽ കോഡിനേഷൻ പോളിമറൈസേഷൻ വഴി    ഫിനൈൽ ഗ്രൂപ്പുകൾ ഒന്നിടവിട്ട്  ശൃംഖലയുടെ ഇരു ഭാഗത്തും ക്രമീകരിച്ച ക്രിസ്റ്റലൈനിറ്റിയുളള സിൻറിയോടാക്റ്റിക്    പോളിമറാണ് ലഭിക്കുക

### ഗുണങ്ങൾ
റിഫ്രാക്റ്റീവ് ഇൻഡെക്സ് 1.6 ആയ അമോർഫസ് പോളി സ്റ്റൈറീന് വെട്ടിത്തിളങ്ങുന്ന സുതാര്യതയാണ്. ഓപ്റ്റിക്കൽ മേഖലകളിൽ സ്ഫടികത്തിനു പകരം ഉപയോഗപ്രദമാവുന്നു. ഒരു നല്ല ഇലക്ട്രിക്കൽ ഇൻസുലേറ്ററു കൂടിയാണ്. പക്ഷെ,  പോളി സ്റ്റൈറീൻ. . എളുപ്പത്തിൽ പൊട്ടുന്നു, പല ലായകങ്ങളിലും എളുപ്പത്തിൽ അലിയുന്നു; 80 ഡിഗ്രി സെൽഷ്യസിൽ മൃദുവാകാനാരംഭിക്കുന്നു( Heat Distortion Temperature).  അതിനാൽ കോപോളിമറൈസേഷനിലൂടേയും ക്രോസ്സ് ലിങ്കിങ്ങ് വഴിയും, ഗുണങ്ങൾ മെച്ചപ്പെടുത്താനുളള ശ്രമങ്ങൾ  ഉണ്ടായിട്ടുണ്ട്. 
### ഉപയോഗമേഖലകൾ
ആഗോളാടിസ്ഥാനത്തിൽ ഉത്പാദിപ്പിക്കപ്പെടുന്ന പോളിസ്റ്റൈറീൻറെ സിംഹഭാഗവും, പാക്കിംഗിനായി ഉപയോഗിക്കപ്പെടുന്നു. 

### അവലംബം


വർഗ്ഗം:പോളിമറുകൾ
ആൻഥ്രക്വിനോൺ

ആൻഥ്രസീൻ എന്ന ആരോമാറ്റിക് ഹൈഡ്രോകാർബണിന്റെ ഒരു ഓക്സിഡേഷൻ വ്യുത്പന്നമാണ് **ആൻഥ്രക്വിനോൺ**. സംരചനാ ഫോർമുല: ഈ പദാർഥത്തിന് ഒമ്പതു സമരൂപികൾ (isomers) ഉണ്ടാകുന്നതിനു സാധ്യതയുണ്ടെങ്കിലും അവയിൽ ഏറ്റവും പ്രധാനം ചിത്രത്തിൽ കാണിച്ചതുപോലുള്ള 9:10 വ്യുത്പന്നമാണ്. ഇളം മഞ്ഞനിറത്തിൽ സൂച്യാകാരത്തിലുള്ള പരലുകളായി ലഭിക്കുന്ന ഇതിന്റെ ദ്രവണാങ്കം 2850C; തിളനില 3820C ആണ്. ജലത്തിൽ അലേയമായ ആൻഥ്രക്വിനോൺ ഗ്ലേഷ്യൽ അസറ്റിക് അമ്ലത്തിലും ചൂടുള്ള ബെൻസീനിലും മറ്റും നിഷ്പ്രയാസം അലിയുന്നു. മണമില്ലാത്ത ആൻഥ്രക്വിനോൺ രാസപ്രവർത്തനങ്ങളിൽ ഇത് ഒരു ഡൈകിറ്റോൺ എന്ന നിലയിൽ പ്രവർത്തിക്കുന്നു. 

ആൻഥ്രസീൻ ഓക്സിഡൈസ് ചെയ്ത് ആൻഥ്രക്വിനോൺ നിർമ്മിക്കാം. ആൻഥ്രസീൻ നല്ലപോലെ പൊടിച്ച് തിളയ്ക്കുന്ന ഗ്ലേഷ്യൽ അസറ്റിക് അമ്ലത്തിൽ അലിയിച്ച് ഫ്ലാസ്കിൽ എടുത്തശേഷം തുള്ളി തുള്ളിയായി അതിലേക്ക് ക്രോമിക് ആസിഡ് ലായനി, ഗ്ലേഷ്യൽ അസറ്റിക് അമ്ലം എന്നിവയുടെ മിശ്രിതം ചേർക്കുന്നു. മുപ്പതു മിനിറ്റുനേരം തിളപ്പിച്ചു തണുപ്പിച്ചശേഷം ധാരാളം ജലത്തിലേക്ക് ഒഴിക്കുന്നു. ഉത്പന്നമായ ആൻഥ്രക്വിനോൺ അരിച്ചെടുത്ത് ആദ്യം നേർത്ത കാസ്റ്റിക് സോഡാ ലായനികൊണ്ടും പിന്നീട് ജലംകൊണ്ടും കഴുകി ഉണക്കിയശേഷം ഉത്പതനം (sublimation) കൊണ്ട് ശുദ്ധീകരിച്ചെടുക്കുന്നു. ഇത് അലിസാറിൻ തുടങ്ങിയ വിലപിടിച്ച പല ചായങ്ങളുടെയും ഇടയൌഗികമാകയാൽ വളരെ വ്യാവസായിക പ്രാധാന്യമുള്ള ഒന്നാണ്. ആകയാൽ ഇതിന്റെ നിർമ്മാണത്തിനു കൂടുതൽ എളുപ്പമുള്ളതും ചെലവു ചുരുങ്ങിയതുമായ മാർഗങ്ങൾ ആവിഷ്കരിക്കപ്പെട്ടിട്ടുണ്ട്. 4000Cൽ വനേഡിയം പെന്റോക്സൈഡിന്റെ സാന്നിധ്യത്തിൽ വായു ഉപയോഗിച്ച് ആൻഥ്രസീൻ നേരിട്ട് ഓക്സിഡൈസ് ചെയ്യുന്ന രീതി ഒരു ഉദാഹരണമാണ്. അലുമിനിയം ക്ലോറൈഡിന്റെ സാന്നിധ്യത്തിൽ 40500C-ൽ അധിക-അളവിൽ ബെൻസീനും ഥാലിക് അൻഹൈഡ്രൈഡും സംഘനിപ്പിച്ച് ലഭിക്കുന്ന ബെൻസോയിൽ-ബെൻസോയിക് അമ്ലം സൾഫ്യൂറിക് അമ്ലത്തിന്റെ സാന്നിധ്യത്തിൽ ചാക്രീകരിച്ച് ആൻഥ്രക്വിനോൺ ഉത്പാദിപ്പിക്കുന്ന സമ്പ്രദായമാണ് ഏറ്റവും ചെലവു ചുരുങ്ങിയത്

1834-ൽ അഗസ്തി ലാറന്റ് ആണ് പ്രസ്തുതയൗഗികം ആദ്യമായി കണ്ടുപിടിച്ചത്. വ്യാവസായികരംഗത്ത് ആദ്യമായി ഇത് ഉപയോഗിക്കപ്പെട്ടത് 1870-ൽ ആണ്. ചായങ്ങളുടെ നിർമ്മാണത്തിൽ ഈ യൗഗികം വ്യാപകമായി ഉപയോഗിക്കുന്നു. വളരെയേറെ പ്രധാന്യമർഹിക്കുന്ന ഒരു ആൻഥ്രാക്വിനോൻ ചായമാണ് ആലിസാറിൻ. 

## അവലംബം

## പുറംകണ്ണികൾ
*http://www.epa.gov/oppbppd1/biopesticides/ingredients/factsheets/factsheet_122701.htm
*http://www.wisegeek.com/what-is-anthraquinone.htm
*http://www.britannica.com/EBchecked/topic/27471/anthraquinone-dye
മെക്കാനിക്കൽ എൻജിനീയറിങ്ങ്

എഞ്ചിനിയറിംഗിലെ ഒരു വിഭാഗമാണ് **മെക്കാനിക്കൽ എഞ്ചിനിയറിംഗ്**.  ഭൗതികശാസ്ത്രത്തിലെയും ദ്രവ്യശാസ്ത്രത്തിലേയും തത്ത്വങ്ങൾ പ്രകാരം യന്ത്രവ്യവസ്ഥകളുടെ വിശകലനം, രൂപകൽപന, നിർമ്മാണം, കേടുപാടുകൾ തീർക്കൽ എന്നിവ നിർവ്വഹിക്കുന്ന എഞ്ചിനീയറിംഗ് ശാഖയാണ് മെക്കാനിക്കൽ എൻജിനീയറിങ്ങ്. എഞ്ചിനീയറിംഗ് ശാഖകളിൽ ഏറ്റവും പഴക്കമേറിയതും വിശാലവുമായ ഒന്നാണിത്.

മെക്കാനിക്കൽ എഞ്ചിനീയറിംഗിന് മെക്കാനിക്സ്, ഡൈനാമിക്സ്, തെർമോഡൈനാമിക്സ്, മെറ്റീരിയൽ സയൻസ്, ഡിസൈൻ, സ്ട്രക്ചറൽ അനാലിസിസ്, ഇലക്ട്രിസിറ്റി എന്നിവയുൾപ്പെടെയുള്ള പ്രധാന മേഖലകളെക്കുറിച്ച് ഒരു ധാരണ ആവശ്യമാണ്. ഈ പ്രധാന തത്ത്വങ്ങൾ കൂടാതെ, മെക്കാനിക്കൽ എഞ്ചിനീയർമാർ കമ്പ്യൂട്ടർ-എയ്ഡഡ് ഡിസൈൻ (CAD), കമ്പ്യൂട്ടർ-എയ്ഡഡ് മാനുഫാക്ചറിംഗ് (CAM), പ്രൊഡക്റ്റ് ലൈഫ് സൈക്കിൾ മാനേജ്മെന്റ് തുടങ്ങിയ ഉപകരണങ്ങൾ, നിർമ്മാണ പ്ലാന്റുകൾ, വ്യാവസായിക ഉപകരണങ്ങൾ, യന്ത്രങ്ങൾ, ചൂടാക്കൽ, തണുപ്പിക്കൽ സംവിധാനങ്ങൾ എന്നിവ രൂപകൽപ്പന ചെയ്യുന്നതിനും വിശകലനം ചെയ്യുന്നതിനും ഉപയോഗിക്കുന്നു. ഗതാഗത സംവിധാനങ്ങൾ, വിമാനം, വാട്ടർക്രാഫ്റ്റ്, റോബോട്ടിക്സ്, മെഡിക്കൽ ഉപകരണങ്ങൾ, ആയുധങ്ങൾ എന്നിവയും ഇതുകൂടാതെ മറ്റുള്ളവയും.

18-ആം നൂറ്റാണ്ടിൽ യൂറോപ്പിലെ വ്യാവസായിക വിപ്ലവത്തിന്റെ സമയത്ത് മെക്കാനിക്കൽ എഞ്ചിനീയറിംഗ് ഒരു മേഖലയായി ഉയർന്നു. എന്നിരുന്നാലും, അതിന്റെ വികസനം ലോകമെമ്പാടുമുള്ള ആയിരക്കണക്കിന് വർഷങ്ങൾ മുന്നേ തന്നെ കണ്ടെത്താനാകും. 19-ആം നൂറ്റാണ്ടിൽ ഭൗതികശാസ്ത്രത്തിന്റെ പുരോഗതി മെക്കാനിക്കൽ എഞ്ചിനീയറിംഗ് സയൻസിന്റെ വികാസത്തിലേക്ക് നയിച്ചു. ഈ ഫീൽഡ് തുടർച്ചയായി വികസിച്ചുകൊണ്ടിരിക്കുന്നു; ഇന്ന് മെക്കാനിക്കൽ എഞ്ചിനീയർമാർ സംയുക്തങ്ങൾ, മെക്കട്രോണിക്സ്, നാനോ ടെക്നോളജി തുടങ്ങിയ മേഖലകളിൽ കൈവക്കുന്നു. ഇത് എയ്‌റോസ്‌പേസ് എഞ്ചിനീയറിംഗ്, മെറ്റലർജിക്കൽ എഞ്ചിനീയറിംഗ്, സിവിൽ എഞ്ചിനീയറിങ്ങ്, സ്ട്രക്ചറൽ എഞ്ചിനീയറിംഗ്, ഇലക്ട്രിക്കൽ എൻജിനീയറിംഗ്, മാനുഫാക്ചറിംഗ് എഞ്ചിനീയറിംഗ്, കെമിക്കൽ എഞ്ചിനീയറിംഗ്, ഇൻഡസ്ട്രിയൽ എഞ്ചിനീയറിംഗ്, മറ്റ് എഞ്ചിനീയറിംഗ് വിഭാഗങ്ങൾ എന്നിവയുമായി വ്യത്യസ്ത അളവിൽ ഓവർലാപ്പ് ചെയ്യുന്നു. മെക്കാനിക്കൽ എഞ്ചിനീയർമാർക്ക് ബയോമെഡിക്കൽ എഞ്ചിനീയറിംഗ് മേഖലയിലും പ്രവർത്തിക്കാം, പ്രത്യേകിച്ച് ബയോമെക്കാനിക്സ്, ട്രാൻസ്പോർട്ട് പ്രതിഭാസങ്ങൾ, ബയോമെക്കാട്രോണിക്സ്, ബയോനോടെക്നോളജി, ബയോളജിക്കൽ സിസ്റ്റങ്ങളുടെ മോഡലിംഗ് മുതലായവയിൽ.
## അവലംബം
വർഗ്ഗം:എഞ്ചിനീയറിങ് ശാഖകൾ
വർഗ്ഗം: മോട്ടോർ ഇപ്പ ഫിലിം മെക്കാനിക്കൽ എൻജിനീയറിങ്ങ്
കശ്യപൻ

ലഘുചിത്രം|ആന്ധ്രാപ്രദേശിലെ കശ്യപൻ പ്രതിമ

സപ്തർഷികളിൽ ഒരു ഋഷിയാണ് **കശ്യപൻ** (സംസ്കൃതം:कश्यप). ദേവന്മാരുടെയും, അസുരന്മാരുടെയും, നാഗൻമാരുടെയും പിതാവ്  കശ്യപ മഹർഷിയാണെന്നാണ് ഐതിഹ്യം. അഗ്നിപുത്രിയായ അദിതിയെ വിവാഹം കഴിച്ചത് കശ്യപ മഹർഷിയാണ്. ദേവന്മാരുടെ മാതാവാണ് അദിതി. മഹാവിഷ്ണുവിൻ്റെ  അഞ്ചാമത്തെ അവതാരമായ വാമനൻ അദിതിയുടെ പുത്രനായിരുന്നു. കശ്യപ മഹർഷിയുടെ രണ്ടാമത്തെ ഭാര്യയാണ് ദിതി. ദൈത്യൻമാരുടെ മാതാവാണ് ദിതി. രാജാവായ ദക്ഷ പ്രജാപതിയുടെ പുത്രിമാരാണ് ദിതിയും അദിതിയും.

കശ്യപ പ്രജാപതി, ബ്രഹ്മാവിന്റെ മാനസ പുത്രനായ മരീചിയുടെ പുത്രനാണ് എന്ന് മഹാഭാരതം പറയുന്നു. കശ്യപ പത്നിമാർ ഇരുപത്തിയൊന്ന് പേർ. അവരിൽ പതിമൂന്ന് പേർ ദക്ഷപുത്രിമാർ. ആദ്യ ഭാര്യയായ അദിതിയിൽ പന്ത്രണ്ട് പുത്രന്മാർ. അവരാണ് ദ്വാദശ ആദിത്യന്മാർ. അവരിൽ നിന്നാണ് മുപ്പത്തിമുക്കോടി ദേവതകളുണ്ടായത്. ദിതി എന്ന ഭാര്യയിൽ ദൈത്യന്മാരും ദനു എന്ന ഭാര്യയിൽ ദാനവന്മാരും പിറന്നു. സുരഭിയിൽ നിന്നും ഏകാദശ രുദ്രന്മാരും വിനതയിൽ ഗരുഡനും കദ്രുവിൽ നാഗങ്ങളും ജനിച്ചു. ഇങ്ങനെ എല്ലാ കശ്യപ പത്നിമാരിൽ നിന്നുമായി നാനാജാതി ജീവജാലങ്ങൾ പിറന്നു. കദ്രു സന്തതികളായ സർപ്പങ്ങളിൽ നിന്നും വിഷമേറ്റാൽ ഭേദപ്പെടുത്തുന്നതിന് വേണ്ടി ബ്രഹ്മാവ് കശ്യപന് വിഷ സംഹാരവിദ്യ ഉപദേശിച്ചു.  

ചാക്ഷുഷ മന്വന്തരത്തിൽ, സുതപസ് എന്ന മഹർഷി തന്റെ ഭാര്യയായ പൃഷ്ണിയുമായി 12,000 വർഷം കഠിന തപസ്സനുഷ്ഠിച്ചു . ഭഗവാൻ മഹാവിഷ്ണു അവർക്ക് മുമ്പിൽ പ്രത്യക്ഷപ്പെട്ട് എന്ന് വരമാണ് വേണ്ടതെന്ന് ചോദിച്ചു. മൂന്ന് ജന്മങ്ങളിൽ ഭഗവാൻ തങ്ങളുടെ മകനായി ജനിക്കണമെന്ന് അവർ അപേക്ഷിച്ചു. വിഷ്ണു സമ്മതിച്ചു.  സത്യ യുഗത്തിൽ ഭഗവാൻ പൃഷ്ണിഗർഭൻ എന്ന പേരിൽ അവരുടെ മകനായി ജനിച്ചു. ധ്രുവൻ്റെ ഗുരുനാഥനായിരുന്നു അദ്ദേഹം. 

അടുത്ത മന്വന്തരത്തിൽ (വൈവസ്വത മനുവിന്റെ കാലഘട്ടം) സുതപസും പൃഷ്ണിയും യഥാക്രമം കശ്യപനായും അദിതിയായും പുനർജനിച്ചു. ആ സമയത്ത് വിഷ്ണു അവരുടെ പുത്രൻ വാമനനായി ജനിച്ചു. 

ക്ഷത്രിയനാശം വരുത്തി പിടിച്ചെടുത്ത ഭൂമി മുഴുവൻ പരശുരാമൻ ദാനം നൽകിയത് കശ്യപ ഋഷിയ്ക്കായിരുന്നു. എളള് എന്ന ദിവ്യമായ ധാന്യത്തിൻ്റെ പിറവി കശ്യപൻ്റെ ശരീരത്തിൽ നിന്നാണത്രെ. തിലപൂജയുടെ മാഹാത്മ്യം എക്കാലവും കശ്യപൻ്റെ  സ്മരണ നിലനിർത്തും. 

ഒരിക്കൽ കശ്യപൻ ഒരു യാഗം നടത്താൻ നിശ്ചയിച്ചു. എല്ലാ ക്രമീകരണങ്ങളും പൂർത്തിയായി. എന്നാൽ യാഗ പശുവിനെ മാത്രം ലഭ്യമായിരുന്നില്ല. വരുണന്റെ കാലിത്തൊഴുത്തിൽ നിന്ന് ഒരു പശുവിനെ മോഷ്ടിച്ചുകൊണ്ട് കശ്യപൻ പ്രശ്നം പരിഹരിച്ചു. കശ്യപൻ്റെ ഭാര്യമാരായ അദിതിയും സുരസയും അതിനെ ആശ്രമത്തിൽ ഒളിപ്പിച്ചു. തന്റെ പശുവിനെ മോഷ്ടിച്ചതിൽ കോപാകുലനായ വരുണൻ ബ്രഹ്മാവിനോട് പരാതിപ്പെട്ടു. പശുവിനെ മോഷ്ടിച്ച് ഒളിപ്പിച്ചതിന് ശിക്ഷയായി കശ്യപൻ ഒരു ഗോപാലകനായും അദിതിയും സുരസയും ഗോപാലകന്റെ ഭാര്യമാരായും ജനിക്കുമെന്ന് ബ്രഹ്മാവും വരുണനും ശപിച്ചു. അങ്ങനെ കശ്യപൻ വസുദേവരായി പുനർജനിച്ചു. അദിതി ദേവകിയായി. നാഗമാതാവായ സുരസ മറ്റൊരു ഭാര്യയായ രോഹിണിയായി ജനിച്ചു. ബലരാമനും ശ്രീകൃഷ്ണനും അവരുടെ പുത്രന്മാരായി അവതരിച്ചു.
(ഭാഗവതം പത്താം സ്കന്ദം, ദേവീ ഭാഗവതം നാലാം സ്കന്ദം).

കശ്യപൻ കശ്യപസംഹിത എന്ന ഗ്രന്ഥം രചിച്ചിട്ടുണ്ട്. ആയുർവേദത്തിലെ പല ചികിത്സാ രീതികളെകുറിച്ചും ഇതിൽ പ്രതിപാദിക്കുന്നു.

## ജനനം
ഹിന്ദുവിശ്വാസ പ്രകാരം മരിചിയുടെ പുത്രനായ കശ്യപ മഹർഷിയുടെ സ്ഥലമാണ്‌ കാശ്മീർ താഴ്‌വര എന്നു കരുതുന്നു. കാശ്മീർ താഴ്‌വരയ്ക്ക് ആ പേര് ലഭിച്ചത് കശ്യപൻ നിർമിച്ച താഴ്‌വാരം എന്ന വിശ്വാസത്തിലാണ്.
## അവലംബം

 
വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:ഹിന്ദു പുരാണകഥാപാത്രങ്ങൾ
വർഗ്ഗം:സപ്തർഷികൾ
ഫ്രാങ്ക് ഷെർവുഡ് റൗലൻഡ്

ഭൂമിയുടെ സംരക്ഷണ കവചമായ ഓസോൺപാളിക്ക് മനുഷ്യനിർമിത പദാർഥങ്ങൾ മൂലം ക്ഷയം സംഭവിക്കുന്നുണ്ടെന്ന വിവരം ലോകത്തെ അറിയിച്ച അമേരിക്കൻ ഗവേഷകനാണ് **ഫ്രാങ്ക് ഷെർവുഡ് റൗലൻഡ്** (28 ജൂൺ, 1927 – 10 മാർച്ച് 2012).

റഫ്രിജറേറ്ററിലും മറ്റുമുപയോഗിക്കുന്ന ക്ലോറോഫ്‌ളൂറോ കാർബൺ (സി.എഫ്.സി.) എന്ന വാതകമുണ്ടാക്കുന്ന അപകടങ്ങളെക്കുറിച്ച് പ്രൊഫ. റൗലൻഡ് 1974-ൽ പ്രബന്ധം പ്രസിദ്ധീകരിച്ചിരുന്നു. അന്ന് അദ്ദേഹത്തിന്റെ ആശയങ്ങൾ മറ്റ് ശാസ്ത്രജ്ഞരും രസതന്ത്ര ലോകവും പുച്ഛിച്ച് തള്ളി, എങ്കിലും 20 വർഷത്തിനുശേഷം ശാസ്ത്രലോകം അദ്ദേഹത്തെ നോബേൽ സമ്മാനം നൽകി ആദരിച്ചു.
ഈ കണ്ടെത്തൽ സി.എഫ്.സി.ക്ക് കാരണമാകുന്ന റെഫ്രിജറേറ്ററുകൾ പോലുള്ള ഉത്പന്നങ്ങളുടെ മേൽ നിയന്ത്രണം ഏർപ്പെടുത്താൻ വഴിതെളിച്ചു. 1985 ഓടെ സി.എഫ്.സി. മൂലം അന്റാർട്ടിക്കയ്ക്ക് മുകളിലെ ഓസോൺ പാളിയിൽ തുള വീണ കാര്യം കണ്ടെത്തുകയും ചെയ്തു.
## പുരസ്കാരങ്ങൾ
* ടോൾമാൻ മെഡൽ, 1976
* ടെയ്ലർ പ്രൈസ് ഫോർ എൻവയോൺമെന്റ് അച്ചീവ്മെന്റ്, 1983
* ജപ്പാൻ പ്രൈസ്, 1989
* പീറ്റർ ദെബ്യെ അവാർഡ്, 1993
* റോജർ റെവല്ലെ അവാർഡ്, 1994
* നോബൽ പ്രൈസ്, രസതന്ത്രം 1995

## അവലംബം


## പുറം കണ്ണികൾ
* CFCs, Ozone Depletion and Global Warming Freeview video interview with F.Sherwood Rowland provided by the Vega Science Trust.
* MJ Molina and FS Rowland "Stratospheric Sink for Chlorofluoromethanes: Chlorine Atom-Catalysed Destruction of Ozone" Nature 249 (28 June 1974):810-2 doi:10.1038/249810a0
* UCI Nobel winner F. Sherwood 'Sherry' Rowland dies at 84 Orange County
* Ozone layer scientist who 'saved the world' dies Guardian

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:അമേരിക്കൻ രസതന്ത്രജ്ഞർ
വർഗ്ഗം:1927-ൽ ജനിച്ചവർ
പുകയില (സസ്യം)

നിക്കോട്ടിയാന ജനുസ്സിൽ ഉൾപ്പെടുന്ന ഒരു സസ്യമാണ് **പുകയില** (ശാസ്ത്രീയനാമം: *Nicotiana tabacum* - *നിക്കോട്ടിയാന ടബാക്കം*). പ്രാദേശികമായി ഇവ **പൊകല** എന്നും അറിയപ്പെടുന്നു. നിക്കോട്ടിൻ എന്ന ആൽക്കലോയ്ഡ് ഇതിൽ അടങ്ങിയിരിക്കുന്നു. നിക്കോട്ടിൻ ഏറ്റവുമധികം അടങ്ങിയിരിക്കുന്നതും പുകയിലച്ചെടിയിലാണ്.

## പുകയില

## നിക്കോട്ടിൻ

പുകയിലയുടെ വേരിലാണ് നിക്കോട്ടിൻ ആദ്യമുണ്ടാകുന്നത്. പിന്നീട് വേരിൽ നിന്ന് ഇലകളിലേക്ക് പ്രതിസ്ഥാപിക്കപ്പെടുന്നു. സിട്രിക്, മാലിക് അമ്ലങ്ങളുടെ നിഷ്ക്രിയലവണങ്ങളായാണ് ഇലകളിൽ നിക്കോട്ടിൻ സ്ഥിതിചെയ്യുന്നത്. പുകയിലച്ചെടിയിൽ നിന്ന് ഇലകൾ മാറ്റിയശേഷം വേര്, ഞെട്ട് എന്നിവയിൽ നിന്നാണ് നിക്കോട്ടിൻ വേർതിരിച്ചെടുക്കുന്നത്. സിഗററ്റ്, സിഗാർ, ബീഡി എന്നിവയ്ക്കായി ഇല ഉപയോഗപ്പെടുത്തുന്നു. നേർപ്പിച്ച അമ്ലലായനിയുപയോഗിച്ചാണ് പുകയിലയിൽ നിന്ന് നിക്കോട്ടിൻ നിഷ്കർഷണം ചെയ്തെടുക്കുന്നത്.

## കൃഷി കേരളത്തിൽ
കേരളത്തിലെ കാസർഗോഡ് ജില്ലയിലെ ചില പ്രദേശങ്ങളിൽ പുകയിലച്ചെടി വ്യാവസായികാടിസ്ഥാനത്തിൽ കൃഷി ചെയ്യുന്നുണ്ട്.

## അവലംബം

*Medicinal Plants of the world, By Ivan A. Ross
*Poisonous plants, Dr Julia Higa de Landoni Seccion Toxicologia
*Hospital de Clinicas "José de San Martin" Cordoba 2351, 1120 Capital, Argentina
*African Ethnobotany: Poisons and Drugs: Chemistry, Pharmacology, Toxicology by Hans Dieter Neuwinger
## പുറത്തേക്കുള്ള കണ്ണികൾ

* Growing Nicotiana species (Plot55.com) 

വർഗ്ഗം:സസ്യങ്ങൾ
വർഗ്ഗം:ലാറ്റിനമേരിക്ക ജന്മദേശമായ വിളകൾ
വർഗ്ഗം:വിഷസസ്യങ്ങൾ
വർഗ്ഗം:പുകയില
വർഗ്ഗം:കേരളത്തിലെ സസ്യജാലം
ഇസ്ലാമിക് സർക്കിൾ ഓഫ് നോർത്ത് അമേരിക്ക

**ഇസ്ലാമിക് സർക്കിൾ ഓഫ് നോർത്ത് അമേരിക്ക** - **Islamic Circle of North America (ICNA)** അമേരിക്കയിലും കാനഡയിലും കേന്ദ്രമാക്കി പ്രവർത്തിക്കുന്ന ഒരു ഇസ്ലാമിക പ്രസ്ഥാനമാണ്. രാഷ്ട്രീയമായ വിഷയങ്ങളിൽ സജീവമായി ഇടപെട്ടു കൊണ്ടിരിക്കുന്നു. ബഹുമുഖ പ്രവർത്തനങ്ങൾ ഇക്‌ന രൂപീകരിച്ച് നടപ്പിലാക്കുന്നുണ്ട്. മുസ്ലിം ഐക്യം, മാനുഷിക പ്രശ്‌നങ്ങളിൽ ഇടപെടൽ തുടങ്ങിയ ഉപലക്ഷ്യങ്ങൾ കൂടി ഇക്‌നക്കുണ്ട്. മുസ്ലിംകൾക്കിടയിലുള്ള സാംസ്‌കാരികമായ അകലങ്ങൾ ഭാഷപരവും വേഷാപരവുമായ അന്തരങ്ങൾ ഇവ യോചിപ്പിക്കുന്നതിനും പുരോഗമനപരമായി ചിന്തിക്കാൻ അവരെ പര്യാപ്തമാക്കുന്നതിനും ഇക്‌ന ശ്രദ്ധ ചെലുത്തുന്നു. 

സെമിനാറുകൾ, സംവാദങ്ങൾ, പൊതുപരിപാടികൾ, വെബ്‌സൈറ്റുകൾ, ഇവ ഉപയോഗിച്ച് പ്രബോധനപ്രവർത്തനങ്ങളിൽ കൂടുതൽ ശ്രദ്ധ കേന്ദ്രീകരിക്കുകയും ചെയ്യുന്നു. അംഗങ്ങളുടെ ധാർമികമായ ഉന്നതിക്ക് വ്യക്തിസംസ്‌കരണ പ്രവർത്തനങ്ങളും ഇക്‌ന നടത്തുന്നുണ്ട്. അംഗങ്ങളുടെ വൈവിധ്യമാർന്ന നൈസർഗിക ഗുണങ്ങളെ ഫലപ്രദമായി ഉപയോഗപ്പെടുത്താൻ ഇക്‌ന വളരെയധികം ശ്രദ്ധിക്കുന്നു   
## സംഘടനാ സംവിധാനം
അമേരിക്കയിടെ 70% സ്‌റേറ്റുകളിലും ഇക്‌നയുടെ പ്രാതിനിധ്യമുണ്ട്. മൂന്നു പോഷകസംഘടനകളാണ് ഇക്‌നക്കുള്ളത്. 1. വനിതകൾക്കുള്ള ഇക്‌ന സിസ്‌റ്റേസ് വിംഗ് 2.വിദ്യാർഥികൾക്കുള്ള ഇക്‌ന യംഗ് മുസ്ലിംസ്. 3. വിദ്യാർഥിനികൾക്ക് ഇക്‌ന യംഗ് മുസ്ലിം സിസ്‌റേഴ്‌സ്. 1990കളിലാണ് വിദ്യാർഥി വിംഗുകൾക്ക് ഇക്‌ന രൂപം നൽകുന്നത്. യൂണിവേഴ്‌സിറ്റികളിലും കോളേജുകളിലും മറ്റു വിദ്യാഭ്യാസ സ്ഥാപനങ്ങളിലും ഇവ സജീവമായി പ്രവർത്തിക്കുന്നുണ്ട്. അമേരിക്കയുടെ 30 വർഷത്തെ ചരിത്രത്തിൽ ഇക്‌നയുടെ ഇടപെടലുകൾ, പ്രതിഷേധങ്ങൾ, പ്രക്ഷോഭങ്ങൾ എന്നിവ രേഖപ്പെടുത്തിയിട്ടുണ്ട്. 
## പുറത്തേക്കുള്ള കണ്ണികൾ
*ICNA website
*WhyIslam.org

## അവലംബം

വർഗ്ഗം:കാനഡയിലെ മുസ്ലിം സംഘടനകൾ
ചാൾസ് ടെയ്സ് റസ്സൽ

യു എസ് എയിലെ പെൻസിൽവാനിയയിലെ പിറ്റ്സ്ബർഗിൽ നിന്നുമുള്ള ഒരു ക്രിസ്തീയ ചിന്തകൻ ആയിരുന്നു **ചാൾസ് ടെയ്സ് റസ്സൽ (Charles Taze Russell)** അഥവാ **പാസ്റ്റർ റസ്സൽ** (ഫെബ്രുവരി 16, 1852 – ഒക്ടോബർ  31, 1916). പിന്നീട് യഹോവയുടെ സാക്ഷികൾ എന്ന സംഘടനയായിത്തീർന്ന ഒരു ബൈബിൾ വിദ്യാർഥി പ്രസ്ഥാനത്തിന് അദ്ദേഹം തുടക്കം കുറിച്ചു. 

1879 ജൂലൈയിൽ അദ്ദേഹം സീയോന്റെ വീക്ഷാഗോപുരം എന്ന ഒരു മാസിക പ്രസിദ്ധീകരിക്കാൻ ആരംഭിച്ചു. ഇത് ഇന്ന് യഹോവയുടെ സാക്ഷികൾ *വീക്ഷാഗോപുരം യഹോവയുടെ രാജ്യത്തെ പ്രസിദ്ധമാക്കുന്നു* എന്ന പേരിൽ പ്രസിദ്ധീകരിക്കുന്നു.

## അവലംബം

വർഗ്ഗം:1852-ൽ ജനിച്ചവർ
വർഗ്ഗം:1916-ൽ മരിച്ചവർ
വളഞ്ഞകാനം വെള്ളച്ചാട്ടം

ഇടുക്കി ജില്ലയിലെ  കോട്ടയം - കുമളി പാതയിലുള്ള ഒരു വെള്ളച്ചാട്ടമാണ് **വളഞ്ഞകാനം വെള്ളച്ചാട്ടം**. ചാർലി  **വെള്ളച്ചാട്ടം**, ഒന്നാം പാലം, **കേസരി വെള്ളച്ചാട്ടം** എന്നൊക്കെയും ഇതറിയപ്പെടുന്നു. കോട്ടയത്തു നിന്നുമുള്ള യാത്രാമധ്യേ  അമലഗിരിക്കു ശേഷവും കുട്ടിക്കാനത്തിനു മുൻപായാണ് വെള്ളച്ചാട്ടത്തിന്റെ സ്ഥാനം.

## അവലംബം

വർഗ്ഗം:കേരളത്തിലെ വെള്ളച്ചാട്ടങ്ങൾ
മനയ്ക്കപ്പാടം

അതിരമ്പുഴ ഗ്രാമപഞ്ചായത്തിലെ ഒരു ചെറിയ ഗ്രാമമാണു് **മനയ്ക്കപ്പാടം**.

വർഗ്ഗം:കോട്ടയം ജില്ലയിലെ ഗ്രാമങ്ങൾ
കരിമരുത്

മരുതിന്റെ കുടുംബത്തിൽ ഉൾപ്പെടുന്ന ഒരു വന്മരമാണ് **കരിമരുത്** (ശാസ്ത്രീയനാമം: *Terminalia crenulata*). **ലാറൽ**, **തേമ്പാവ്** എന്നീ പേരുകളിലും ഇവ അറിയപ്പെടുന്നു. കേരളത്തിൽ ഇവ ഇലകൊഴിയും ഈർപ്പവനങ്ങളിലും ഇലകൊഴിയും മഴക്കാടുകളിലും കണ്ടുവരുന്നു. ഇന്ത്യ ഉൾപ്പെടെ ബർമ, ശ്രീലങ്ക, മലയ എന്നിവിടങ്ങളിലും ഇവ വളരുന്നു.

## വിവരണം
ഏതു മണ്ണിലും വളരുന്ന കരിമരുത് 30 മീറ്ററിലധികം ഉയരത്തിൽ വളരുന്നു. ഇലകൾ ഏകാന്തരമായാണ് വളരുന്നത്. കാഴ്ചയിൽ ഇവ സമ്മുഖമായി ദൃശ്യമാകുന്നു. 18 മുതൽ 21 സെന്റീമീറ്റർ വരെ ഇലകൾക്ക് നീളവും 10 സെന്റീമീറ്റർ വരെ വീതിയും ഉണ്ടാകുന്നു. അനുപർണ്ണങ്ങളില്ലാത്ത ഇലകൾക്ക് ദീർഘവൃത്താകാരമാണ്. ഇലകളിൽ 25 മുതൽ 40 വരെ പാർശ്വസിരകൾ ദൃശ്യമാണ്. വർഷാരംഭത്തിൽ ഇലകൾ പൊഴിക്കുന്ന വൃക്ഷം മേയ് മുതൽ ജൂൺ വരെയുള്ള കാലയളവിൽ പുഷ്പിക്കുന്നു. മങ്ങിയ മഞ്ഞ നിറമുള്ള ചെറുപൂക്കൾ കൂട്ടത്തോടെ നിരവധി ശാഖകളായി വളരുന്നു. ഇവയ്ക്ക് അഞ്ചു ബാഹ്യദളങ്ങൾ ഉണ്ട്. പത്തോളം കേസരങ്ങളുള്ള പൂക്കൾക്ക് സഹപത്രങ്ങൾ കാണപ്പെടുന്നു. ജനുവരിയിലാണ് ഫലം മൂപ്പെത്തുന്നത്. ഒരു കായിൽ ഒരു വിത്തു മാത്രമാണ് ഉണ്ടാകുന്നത്.

കറുപ്പുകലർന്ന നിറത്തിലുള്ള കരിമരുതിന്റെ തൊലി നെടുകേയും കുറുകെയും വിണ്ടുകീറിയ അവസ്ഥയിലാണ് കാണപ്പെടുന്നത്. ഈടും ഭംഗിയുമുള്ള തടിക്ക് വെള്ളയും കാതലും ഉണ്ട്. വെള്ള കൂടുതലായുള്ള തടിയുടെ കാതലിന് ചുവപ്പുകലർന്ന കറുപ്പുനിറമാണുള്ളത്. ഫർണ്ണിച്ചർ നിർമ്മാണത്തിനും കെട്ടിടനിർമ്മാണത്തിനും തടി ഉപയോഗിക്കുന്നു. വനത്തിൽ സ്വാഭാവികമായി കരിമരുതിന്റെ പുനരുത്ഭവം നടക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:കോംബ്രട്ടേസീ
വർഗ്ഗം:കേരളത്തിലെ സസ്യജാലം
വടുകപ്പുളി നാരകം

ഒരിനം നാരകമാണ് **വടുകപ്പുളി** (ശാസ്ത്രീയനാമം: *Citrus aurantiifolia*). കൈപ്പൻ (കൈപ്പുള്ള) നാരകം, കറി നാരകം, കടുകപ്പുളി നാരകം തുടങ്ങിയ പേരുകളിലും അറിയപ്പെടുന്നു.  ഇതിലുണ്ടാകുന്ന ഫലത്തെ വടുകപ്പുളി നാരങ്ങ, കൈപ്പൻ നാരങ്ങ, കറി നാരങ്ങ, കടുകപ്പുളി നാരങ്ങ എന്നും വിളിക്കുന്നു. അച്ചാറുണ്ടാക്കാനും കറിയുണ്ടാക്കാനും ഇതിന്റെ നാരങ്ങ ഉത്തമമാണ്, അതുകൊണ്ട് ചിലയിടങ്ങളിൽ കറി നാരങ്ങയെന്ന് പറയുന്നത്. കയ്പൻ നാരങ്ങ, വടുകപുളി നാരങ്ങയെ അപേക്ഷിച്ചു വലിപ്പം കുറവുണ്ട്. നല്ല കയ്പ്പ് രസം ഉള്ളതിനാൽ ആ പേരുവന്നത്. വടുകപുളിക്ക് പുളി രസവും ഉണ്ട്.കുറ്റിച്ചെടിയിനത്തിലുൾപ്പെടുന്ന നാരകത്തിന് ഒരു മീറ്റർ മുതൽ 5 മീറ്റർ വരെ ഉയരം കാണാറുണ്ട്. വലിയ ശിഖിരങ്ങളിൽ കൂർത്ത മുള്ളുകളും കാണാറുണ്ട്.വിത്ത്‌ പാകിയും കമ്പ് കുത്തിയും വായുവിൽ പതി (എയർ ലെയറിങ്ങ്) വെച്ചും ഗ്രാഫ്റ്റിംങ്ങ് മുഖാന്തരവും പുതിയ തൈകൾ ഉത്പാദിപ്പിക്കുന്നു.
## ചിത്രശാല

File:Citrus_-_വടുകപുളി_നാരങ്ങ.jpg|വടുകപ്പുളി നാരങ്ങകൾ
File:Citrus_-_വടുകപ്പുളി_നാരകം_01.JPG|വടുകപ്പുളി നാരകം
File:Citrus_-_വടുകപ്പുളി_നാരകം_02.JPG|വടുകപ്പുളി നാരങ്ങ
File:Citrus_-_വടുകപ്പുളി_നാരകം_09.JPG|പൂവ്


## അവലംബം

## പുറത്തേക്കുള്ള കണ്ണികൾ
* വളരെയേറെ കാര്യങ്ങൾ 
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=50&hit=
* http://www.flowersofindia.net/catalog/slides/Lime.html

വിഭാഗം: ഫലവൃക്ഷങ്ങൾ
വിഭാഗം:പച്ചക്കറികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നാരകങ്ങൾ
വർഗ്ഗം:സിട്രസ്
വർഗ്ഗം:കേരളത്തിലെ സസ്യജാലം
ചരൽ

മണ്ണിൽകലർന്നു കിടക്കുന്ന ചെറിയ ഉരുണ്ട കല്ലുകളെയാണ് **ചരൽ** എന്നുവിളിക്കുന്നത്. ഒരെണ്ണമാണെങ്ങിൽ "ചെറിയ" എന്ന വിശേഷണത്തോടെ ചെറിയ കല്ലെന്നും ബഹുവചനമായിട്ട് ചരലെന്നും പറയുന്നു. മണ്ണിന്റെയിടയിൽ കാണുന്ന കല്ലുകൾ മണ്ണിന്റെ നിറത്തോട് സാമ്യമുള്ളതായിരിക്കും. എല്ലാവിധ ചെറിയ കല്ലുകളും ചരൽ എന്ന വിഭാഗത്തിലാണ് വരുന്നതെങ്ങിലും മണലിൽ കാണുന്ന കല്ലുകളെ വെള്ളാരം കല്ലുകളെന്നും കരിങ്കല്ല് പൊട്ടിക്കുമ്പോൾ കിട്ടുന്ന ചെറിയ കല്ലുകളെ കരിങ്കൽ ചീളുകളെന്നും (ജല്ലി, മെറ്റൽ) പറയുന്നു. വളരെ ചെറിയ കല്ലാണെങ്ങിൽ, ഇതിനേയും ചരലെന്ന് പറയാറുണ്ട്. വലിയ കല്ലുകളെ ചരലെന്ന് ഉപയോഗിക്കാറില്ല. വലിപ്പത്തിന് പ്രത്യേകിച്ച് അളവുകൾ പറയാൻ സാധിക്കില്ലെങ്ങിലും സാധാരണയായി രണ്ടോ മൂന്നോ സെന്റിമീറ്ററിൽ കുറവ് വലിപ്പമുള്ള കല്ലുകളെയാണ് ചരൽ എന്ന് പറയുന്നത്. ഒരു പരിധിവരെ കല്ലിന്റെ ആകൃതിയും ചരലെന്ന് പറയുന്നതിന് ഘടകമാകുന്നത് കാണാറുണ്ട്. ഉരുണ്ട വളരെ ചെറിയ കല്ലുകളെയാണ് ചരലെന്ന് പറയുന്നത്.

വർഗ്ഗം:കല്ലുകൾ
പോളിഅമൈഡ്

**നൈലോൺ** എന്ന പേരിലാണ് അലിഫാറ്റിക് **പോളിഅമൈഡുകൾ** കൂടുതലറിയപ്പെടുന്നത്. അരാമിഡുകൾ, പോളിഅരാമിഡുകൾ, കെവ്ലാർ എന്നീ പേരുകളിൽ അരോമാറ്റിക് പോളി അമൈഡുകളും.  അമൈഡു ഗ്രൂപ്പാണ് ശൃംഖലയെ ഇണക്കിച്ചേർ.ക്കുന്ന കണ്ണി. അതിനാലാണ് പോളിഅമൈഡ് എന്ന പേരു വന്നത്. പ്ലാസ്റ്റിക്കായും ,ഫൈബറായും പോളിഅമൈഡുകൾ ഉപയോഗപ്പെടുന്നു. ഹെക്സാമെഥിലീൻ ഡൈഅമീനും അഡിപ്പിക് അമ്ലവും   ഏകകങ്ങളായ നൈലോൺ 66 ആണ് ഈ വിഭാഗത്തിലെ ആദ്യത്തെ പോളിമർ.

## രസതന്ത്രം
ഡൈ അമീനും ( ഇരട്ട അമീൻ,) ഡൈ കാർബോക്സിലിക് ആസിഡും (ഇരട്ട കാർബോക്സിലിക് അമ്ലം) തമ്മിലുളള പടിപ്പടിയായുളള പോളിമറീകരണത്തിലൂടെയാണ് നൈലോൺ ഉണ്ടാകുന്നത്. ഓരോ പടിയിലും ഒരു തന്മാത്ര ജലം വിസർജ്ജിക്കപ്പെടുന്നു. 

നൈലോണുകൾ നമ്പറുകളിലൂടെയാണ് അറിയപ്പെടുന്നത്. അതായത്, നൈലോൺ 66, നൈലോൺ 610, നൈലോൺ 6, നൈലോൺ 11 എന്നിങ്ങനെ. ഈ നമ്പറുകൾ, ഇരട്ട അമീനിലും, ഇരട്ട കാർബോക്സിലിക് അമ്ലത്തിലുമുളള കാർബൺ ആറ്റങ്ങളുടെ എണ്ണത്തെ കുറിക്കുന്നു. 

##### നൈലോൺ 66
ഹെക്സാമെഥിലീൻ ഡൈഅമീനും (NH2(CH2)6NH2) അഡിപ്പിക് അമ്ലവും(ഹെക്സേൻ ഡൈഓയിക് ആസിഡ്)  (HOOC(CH2)4COOH) ആണ് ഏകകങ്ങൾ
##### നൈലോൺ 610
ഹെക്സാമെഥിലീൻ ഡൈഅമീനും (NH2(CH2)6NH2)പത്തു കാർബൺ ആറ്റങ്ങളുളള സെബാസിക് അമ്ലവും ( ഡെക്കേൻ ഡൈഓയിക് ആസിഡ്) (HOOC(CH2)8COOH)തമ്മിലുളള പടിപ്പടിയായുളള പോളിമറീകരണത്തിലൂടെ ഉത്പാദിപ്പിക്കപ്പെടുന്നു. 
##### നൈലോൺ 6

കാപ്രോലാക്റ്റം എന്ന രാസപദാർത്ഥമാണ് ഏകകം. 6 കാർബൺ ആറ്റങ്ങളുളള  വളയാകൃതിയിലുളള ഈ തന്മാത്ര റിംഗ് ഓപണിഗ് പോളിമറൈസേഷന് വിധേയമാകുന്നതോടെയാണ്   നൈലോൺ 6 ഉണ്ടാകുന്നത്.

**n (CH<sub>2</sub>)<sub>5</sub>C(O)NH  → [(CH<sub>2</sub>)<sub>5</sub>C(O)NH]<sub>n</sub>**
##### നൈലോൺ 11
ω-അമിനോ ഡെക്കനോയിക് ആസിഡ് പോളിമറീകരിച്ചു കിട്ടുന്നതാണ് നൈലോൺ 11.

## ഉപയോഗമേഖലകൾ
നൈലോൺ  ഫൈബറുകൾ ടയർ നിർമ്മാണത്തിനും, കയറുകളുണ്ടാക്കാനും, വസ്ത്രങ്ങളും മറ്റു തുണിത്തരങ്ങളും,കാർപെറ്റുകളും ഉണ്ടാക്കാൻ  ഉപയോഗപ്പെടുന്നു.
ഏറ്റവും മുന്തിയ എഞ്ചിനിയറിംഗ് പ്ലാസ്റ്റിക്കുകളിലൊന്നാണ് നൈലോൺ.. എണ്ണയിടേണ്ട( Lubrication) ആവശ്യമില്ലാത്തതിനാൽ ഘർഷണം(Friction) ഏറെയുളള
റോളറുകൾ, സ്ലൈഡുകൾ, കതകിനുളള കൊളുത്തുകൾ എന്നവയുണ്ടാക്കാൻ ഏറ്റവും പറ്റിയ പദാർത്ഥമാണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം: പോളിമറുകൾ
പല്ലി (ഉപനിര)

സ്ക്വാമെറ്റ എന്ന വിഭാഗത്തിൽ പെടുന്ന ഉരഗങ്ങളുടെ നിരയാണ് **പല്ലികൾ**. അന്റാർട്ടിക്ക ഒഴികെയുള്ള രാജ്യങ്ങളിലായി ഏതാണ്ട് 5,000-ൽ അധികം തരത്തിലുള്ള പല്ലികളെ കണ്ടെത്തിയിട്ടുണ്ട്. ഇവയിൽ ചില വർഗ്ഗങ്ങൾ നിറം മാറുന്നവയും ചിലയിനം നീളമുള്ള വാലുകൾ സ്വയം മുറിച്ച് ശത്രുക്കളിൽ നിന്ന് രക്ഷപ്പെടുന്ന തരം പ്രത്യേകതകളുള്ളവയാണ്. അരണ, ഓന്ത്, സാധാരണ പല്ലി എന്നിവയെല്ലാം ഈ നിരയിൽ ഉൾപ്പെടുന്നു.

Lizard is escape enemy's from his tile

## പുറത്തേക്കുള്ള കണ്ണികൾ

വിഭാഗം:ഉരഗങ്ങൾ
വർഗ്ഗം:പല്ലികൾ
ചരൽക്കുരുവി

ചാറ്റ് ഗണത്തിൽ പെട്ട ഒരു ചെറിയ പക്ഷിയാണ് **ചരൽക്കുരുവി** അഥവാ **സൈബീരിയൻ ചരൽക്കുരുവി** (en :Siberian stonechat ).  .  കേരളത്തിൽ മഞ്ഞുകാലദേശാടകനായി വിരുന്നെത്തുന്ന ഒരു പക്ഷിയായ ഇവയെ സാധാരണ സെപ്റ്റംബർ മുതൽ ഏപ്രിൽ വരെയാണ് കണ്ടുവരുന്നത്. വരണ്ട പുൽമേടുകളിലും കണ്ടൽക്കാടുകളിലും പുഴത്തീരങ്ങളിലും ചതുപ്പുനിലങ്ങളിലും കായൽമേഖലകളിലും ഇവയുടെ ആവാസമേഖലകൾ. 

## അവലംബം

വർഗ്ഗം:കേരളത്തിലെ പക്ഷികൾ
പനനൊങ്ക്

പനവർഗ്ഗത്തിന്റെ കായ്ക്കുലക്കു പൊതുവെ പറയുന്ന പേരാണ് **പനനൊങ്ക്**. പല പനകളുടെ യും നൊങ്ക് ഭക്ഷ്യയോഗ്യമാണ്. കരിമ്പനക്കാണ് പ്രധാനമായി നൊങ്ക് ഉള്ളത്. ദാഹശമനത്തിനു ഇളനീർ എന്നപോലെ പനനൊങ്കും ഉപയോഗിക്കുന്നു. കേരളത്തിൽ പാലക്കാട് ജില്ലയാണ് നൊങ്കിന്റെ വില്പന അധികം കാണുന്നത്. കരിമ്പനയുടെ തന്നെ ഓലകൊണ്ട് നിർമ്മിച്ച കുമ്പിളിൽ ആണ് നൊങ്ക് പകർന്ന് കിട്ടുക. ഇന്ത്യയിൽ മാത്രമല്ല കരിമ്പനയുണ്ടാകുന്ന മിക്കവാറും എല്ലാ പ്രദേശത്തും നൊങ്ക് ഉപയോഗിക്കപ്പെടുന്നു. സെയ്ഷൽസിൽ കാണപ്പെടുന്ന ഡക്കേനിയ നോബിലിസ് എന്ന പനയിലും പനനൊങ്ക് ഉണ്ട്, ഭക്ഷണാവശ്യമായി കൃഷിചെയ്യപ്പെടുന്നുമുണ്ട്

## ചിത്രശാല

File:Borassus shape.jpg|കരിമ്പന
File:Caryota_urens_-_ചൂണ്ടപ്പന_02.JPG
File:നൊങ്ങ്_സർബത്ത്൨.jpg|നൊങ്ക് ഗ്ലാസിൽ
File:MyanmarToddy1.jpg|മ്യാന്മാറിൽ നൊങ്ക് വിൽക്കുന്നു.

File:Borassus flabellifer - Kolkata 20170820104254.jpg|കരിമ്പനകായ
File:Fruits_of_Borassus_flabellifer.jpg|നൊങ്ക് കായ്കൾ
File:Borassus_flabellifer_fruit_on_the_tree.JPG|കായ്ച്ച് നിൽക്കുന്ന കരിമ്പന
File:Athirappilly DSCN0591.JPG
File:Athirappilly DSCN0590.JPG|നൊങ്ക് വില്പന
File:Asian Palmyra palm leaf.jpg|പനം നൊങ്ക് കുടിക്കാൻ ഓലകൊണ്ടുണ്ടാക്കുന്ന പാത്രം
File:Food in Asian Palmyra palm.jpg|നൊങ്ക് പാത്രത്തിൽ 
File:Air Nira.JPG|നീര


വർഗ്ഗം:പനകൾ
ഈലാങ്ങ് ഈലാങ്ങ്

സുഗന്ധമുള്ള പൂവുണ്ടാകുന്ന ഒരു മരമാണ് **ഈലാങ്ങ് ഈലാങ്ങ്** (ylang-ylang). ശാസ്ത്രനാമം : *Cananga odorata*. **കാട്ടുചെമ്പകം**, **കനകചെമ്പകം**, **മദനകാമേശ്വരി** എന്നീ പേരുകളിലും അറിയപ്പെടുന്നു. പൂക്കൾക്ക് പച്ച കലർന്ന മഞ്ഞനിറമാണ്. ചെമ്പകത്തിന്റെ പൂക്കളോട് സാമ്യമുള്ള ഈ സസ്യത്തിന്റെ പ്രധാന ആകർഷണം സുഗന്ധമുള്ള പൂവ് തന്നെ. പൂക്കൾ വാറ്റി സുഗന്ധതൈലങ്ങൾ ഉൽപാദിപ്പിച്ചുവരുന്നു. നിത്യ ഹരിതവനങ്ങളിലെ വൃക്ഷങ്ങളുടെ കൂട്ടത്തിൽ പെടുന്ന ഈ സസ്യം സാമാന്യം നല്ല വലിപ്പമുള്ള മരമായി വളരുന്നവയാണ്. പൂക്കൾ ആയുർവേദത്തിൽ ഔഷധമായി ഉപയോഗിക്കുന്നു.

ഈലാങ്ങ് ഈലാങ്ങിനോടു സാമ്യമുള്ള മറ്റൊരു മരമാണ് കാരപ്പൂമരം.

## ചിത്രശാല

File:Langi_Langi_-_ലാംഗി_ലാംഗി_02.JPG|ലാംഗി ലാംഗി
File:Langi_Langi_-_ലാംഗി_ലാംഗി_01.JPG|ഈലാങ്ങ് ഈലാങ്ങ് മരം
File:Cananga_odorata_Blanco1.221.png|ഈലാങ്ങ് ഈലാങ്ങ്
File:Langi_Langi_-_ലാംഗി_ലാംഗി_-_006.JPG|ലാംഗി ലാംഗിയുടെ കായ
File:Langi_Langi_-_ലാംഗി_ലാംഗി_-_004.JPG|ലാംഗി ലാംഗി
File:Langi_Langi_-_ലാംഗി_ലാംഗി_-_005.JPG|ലാംഗി ലാംഗി


## അവലംബം

## പുറത്തേക്കുള്ള കണ്ണികൾ
***Elevitch**, Craig (editor) (2006): *Traditional Trees of Pacific Islands: Their Culture, Environment and Use*. Permanent Agricultural Resources Publishers, Honolulu. ISBN 0970254458
***Frith**, H.J.; Rome, F.H.J.C. & Wolfe, T.O. (1976): Food of fruit-pigeons in New Guinea. *[[Emu (journal)|Emu]]* **76**(2): 49-58. HTML abstract
***Manner**, Harley & **Elevitch**, Craig (2006): *Traditional Tree Initiative: Species Profiles for Pacific Island Agroforestry*. Permanent Agricultural Resources Publishers, Honolulu.
***Davis**, Patricia (2000): *"Aromatherapy An A-Z"*. Vermilion:Ebury Publishing, London.

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കനെങ്ക
വർഗ്ഗം:കേരളത്തിലെ സസ്യജാലം
വിജയ് ബഹുഗുണ

ഉത്തരാഖണ്ഡിന്റെ ആറാമത്തെ മുഖ്യമന്ത്രിയായി സേവനമനുഷ്ഠിച്ച ഒരു ഇന്ത്യൻ രാഷ്ട്രീയക്കാരനാണ് **വിജയ് ബഹുഗുണ** (28 ഫിബ്രവരി 1947). മുമ്പ് തെഹ്രി- ഗർവാളിൽ നിന്ന് ജയിച്ച കോൺഗ്രസ് എം.പിയായിരുന്നു. സ്വാതന്ത്ര്യ സമര സേനാനിയും രാഷ്ട്രീയക്കാരനും മുൻ ഉത്തർപ്രദേശ് മുൻ മുഖ്യമന്ത്രി ഹേംവതി നന്ദൻ ബഹുഗുണയുടെ മൂത്ത മകനായ അദ്ദേഹം ഹൈക്കോടതി ജഡ്ജിയും അഭിഭാഷകനും ആയിരുന്നു. രാജിവച്ച യു.പി കോൺഗ്രസ് അധ്യക്ഷ റീത്ത ബഹുഗുണ ജോഷിയുടെ സഹോദരനുമാണ്. അലഹബാദ്, ബോംബെ ഹൈക്കോടതികളിൽ ജഡ്ജിയായും സംസ്ഥാന പ്ലാനിങ്ങ് കമ്മീഷൻ വൈസ് ചെയർമാനായും പ്രവർത്തിച്ചിട്ടുണ്ട്. ഇന്ത്യയിലെ 14, 15 ലോക്‌സഭകളിൽ അംഗമായിരുന്നു വിജയ് ബഹുഗുണ. ഉത്തരാഖണ്ഡിലെ തെഹ്രി ഗർവാൾ മണ്ഡലത്തെ പ്രതിനിധീകരിച്ച അദ്ദേഹം നിലവിൽ ഭാരതീയ ജനതാ പാർട്ടി അംഗമാണ്.

2012 മാർച്ച് 13 ന് ബഹുഗുണ ഉത്തരാഖണ്ഡ് മുഖ്യമന്ത്രിയായി സത്യപ്രതിജ്ഞ ചെയ്തു. 2014 ജനുവരി 31 ന് ബഹുഗുണ തന്റെ മുഖ്യമന്ത്രി സ്ഥാന രാജിവച്ചു. അദ്ദേഹത്തിന്റെ ഇളയ മകൻ സൗരഭ് ബഹുഗുണ പാരമ്പര്യം മുന്നോട്ട് കൊണ്ടുപോകുകയും ഉത്തരാഖണ്ഡ് നിയമസഭയിലെ സിതാർഗഞ്ചിൽ (ഉധം സിംഗ് നഗർ) നിന്ന് വിജയിക്കുകയും ചെയ്തു. ബിജെപിയിൽ അംഗമായ സൗരഭ് ബഹുഗുണ 50597 വോട്ടുകൾക്കാണ് വിജയിച്ചത്.

## വഹിച്ച പദവികൾ

## അവലംബം


വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1947-ൽ ജനിച്ചവർ
വർഗ്ഗം:ഉത്തരാഖണ്ഡ് മുഖ്യമന്ത്രിമാർ
വർഗ്ഗം:ഉത്തരാഖണ്ഡിൽ നിന്നുള്ള ലോകസഭാംഗങ്ങൾ
വർഗ്ഗം:മുംബൈ ഹൈക്കോടതി
വർഗ്ഗം:ഇന്ത്യയിലെ ഹൈക്കോടതി ജഡ്ജിമാർ
ഓട്ടം സൊണാറ്റ

ഇംഗ്മർ ബർഗ്മാൻ സംവിധാനം ചെയ്ത് 1978 ൽ പുറത്തിറങ്ങിയ സ്വീഡിഷ് ചലച്ചിത്രം ആണ് **ഓട്ടം സൊണാറ്റ**().

പ്രസിദ്ധയായ ഒരു ക്ലാസിക്കൽ പിയാനിസ്റ്റും അവരാൽ അവഗണിക്കപ്പെട്ട മകളും തമ്മിലുള്ള ബന്ധത്തിന്റെ കഥ പറയുന്ന **ഓട്ടം സൊണാറ്റ**,പ്രസിദ്ധ നടി ഇന്ഗ്രിഡ് ബർഗ്മാന്റെ അവസാനത്തെ ചലച്ചിത്രം ആണ്.

## പ്രമേയം

പ്രസിദ്ധയായ പിയാനിസ്റ്റ് ഷാർലറ്റ് ആൻഡർഗറ്റ് തന്റെ പെണ്മക്കളെ അവഗണിക്കുകയും മനസ്സിൽ നിന്നു തന്നെ ബഹിഷ്കരിക്കുകയും ചെയ്തവരാണ്.അവരെ നേരിൽ കിട്ടു തന്നെ ഏഴു വർഷം ആയ വേളയിൽ ഷാർലറ്റ് ,മൂത്തവളായ ഈവയെ കാണാൻ തീരുമാനിക്കുന്നു.തന്റെ ഗ്രാമീണ ഭവനത്തിൽ ഭർത്താവുമൊത്ത് ജീവിക്കുകയാണ് ഈവ.അവിടെ വെച്ചാണ് ഷാർലറ്റ് മനസ്സിലാക്കുന്നത്,മാനസികവും ശാരീരികവുമായി വൈകല്യം ബാധിച്ചിട്ടുള്ള തന്റെ ഇളയമകളായ ഹെലേന ഈവയുടെ കൂടെയാണ് ജീവിക്കുന്നത് എന്ന കാര്യം.തന്റെ അമ്മയുടെ അവഗണനയും സ്വാർഥതയും മൂലം കടുത്ത വേദന അനുഭവിക്കുന്ന ഈവ, താൻ ഒരിക്കലും അമ്മയോട് പറയരുത് എന്ന് കരുതിയിരുന്ന കാര്യങ്ങൾ പറയുന്നു.തുടർന്ന് സിനിമയിൽ സംഭവിക്കുന്നത് അത്യന്തം വികാരപൂർണമായ രംഗങ്ങളാണ്.ഒടുവിൽ ഷാർലറ്റും ഈവയും തമ്മിലുള്ള അമ്മമകൾ ബന്ധത്തെ എന്നേന്നേക്കുമായി മാറ്റുന്നു,ആത്മാർഥവികാരങ്ങളുടെ ആ പ്രകടനങ്ങൾ. തന്റെ മക്കളുടെ വിഷാദത്തിനും വൈകല്യത്തിനും തന്റെ അവഗണന തന്നെയാണ് എന്ന് ഷാർലറ്റ് തിരിച്ചറിയുന്നു.

## അഭിനേതാക്കളും കഥാപാത്രങ്ങളും

*ഇന്ഗ്രിഡ് ബെര്ഗ്മാന്‍-ഷാർലറ്റ് ആൻഡർഗറ്റ്
*ലിവ് ഉൾമാന്‍-ഈവ
*ലെന നൈമാൻ-ഹെലേന

## നിർമ്മാണം

ആദായനികുതി സംബന്ധമായ കേസുകൾ ബെർഗ്മാനെതിരെ സ്വീഡനിൽ നടന്നിരുന്നതു മൂലം സിനിമയുടെ ഷൂട്ടിംഗ് നോർവേയിൽ വെച്ചാണ് നടന്നത്.
## അവാർഡുകൾ

1979 ലെ മികച്ച ചലച്ചിത്രത്തിനുള്ള ഗോൾഡൻ ഗ്ലോബ് അവാർഡ് നേടി ഈ സിനിമ.

## റീമേക്കുകൾ

*റിതുപർണ ഘോഷ് 1994 ൽ സംവിധാനം ചെയ്ത ഉനീഷെ ഏപ്രിൽ എന്ന ബംഗാളി ചലച്ചിത്രം.
*2003 ൽ പുറത്തിറങ്ങിയ *തെഹ്‌സീബ്* എന്ന ഹിന്ദി സിനിമ.

## അവലംബം

## പുറം കണ്ണികൾ
* 
*Criterion Collection essay by Peter Cowie 

വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:സ്വീഡിഷ് ചലച്ചിത്രങ്ങൾ
ദ സെർപെന്റ്‌സ് എഗ്ഗ്

ഇംഗ്മർ ബർഗ്മാൻ  സംവിധാനം ചെയ്ത് 1977 ൽ പുറത്തിറങ്ങിയ  ചലച്ചിത്രം ആണ് **ദ സെർപെന്റ്‌സ് എഗ്ഗ്**.ഇത് ഒരു ജർമ്മൻ-അമേരിക്കൻ  സംയുക്ത നിർമ്മിതിയായിരുന്നു.ദ ടച്ചിനു ശേഷമുള്ള ,ബെർഗ്മാന്റെ രണ്ടാമത്തെ ഇംഗ്ലീഷ് ചലച്ചിത്രം കൂടിയാണ് ഇത്. ബർഗ്മാന്റെ സിനിമകളിലെ സ്ഥിരം പ്രമേയങ്ങളിൽ നിന്ന് വ്യത്യസ്തമായി രാഷ്ട്രീയം ആണ് സിനിമയുടെ പ്രധാന അന്തർധാര.

## പ്രമേയം

1920 കളിലെ,ഹിറ്റ്‌ലറിന്റെ ഉയർച്ചയ്ക്ക് തൊട്ടുമുൻപുള്ള ബെർലിനിൽ  ആണ് കഥ നടക്കുന്നത്. ദാരിദ്ര്യം നിറഞ്ഞ നഗരത്തിൽ മറ്റൊരു ജോലിയും കണ്ടെത്താനാകാതെ വിഷമിക്കുന്ന ആബേൽ എന്ന ജൂതനായ ട്രപീസ് കലാകാരനും അയാളുടെ മരണമടഞ്ഞ സഹോദരന്റെ പത്‌നിയായ മാനുവേലയും -അവൾ ഒരു കാബറേ നർത്തകിയും ലൈംഗികത്തൊഴിലാളിയും ആയിരുന്നു-ഡോ.വെർഗെറൂസ് നടത്തുന്ന ക്ലിനിക്കിൽ തൊഴിൽ ചെയ്യുന്നു.തുടർന്നാണ് അവർ ആ നടുക്കുന്ന രഹസ്യം മനസ്സിലാക്കുന്നത്,ഒരു ഭ്രാന്തൻ ശാസ്ത്രജ്ഞൻ എന്ന മട്ടിൽ പെരുമാറുന്ന ഡോ.വെർഗെറൂസ് രഹസ്യമായി മനുഷ്യരെ പരീക്ഷണത്തിനു ഉപയോഗിക്കുകയാണെന്ന്.വരാനിരിക്കുന്ന ഭീഷണമായ കോൺസന്ട്രെഷൻ ക്യാമ്പുകളുടെ പ്രവചനസ്വഭാവമുള്ള ഒരു മുന്നറിയിപ്പായി മാറുന്നു, ഈ അറിവ്.

ദ സെർപെന്റ്‌സ് എഗ്ഗ്, വർദ്ധിച്ചു കൊണ്ടിരുന്ന  നാസി ഭീകരതയുടെ,സമൂഹത്തിലെ ധാർമ്മിക അധഃപതനത്തിന്റെ ശക്തമായ ഒട്ടേറെ ദ്യശ്യങ്ങൾ ഒരു പേടിസ്വപ്നത്തിന്റെ പ്രവചനസ്വഭാവത്തോടെ കാണിച്ചു തരുന്നു.

## അഭിനേതാക്കളും കഥാപാത്രങ്ങളും

*ഡേവിഡ് കരാഡിൻ -ആബേൽ

*ലിവ് ഉൾമാന്‍-മാനുവേല

*ഹീൻസ് ബെന്നെറ്റ്-ഡോ.വെർഗെറൂസ്

## അവാർഡുകൾ

## അവലംബം

## പുറംകണ്ണികൾ

* 

വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
ദ മാജിക് ഫ്ളൂട്ട്

ഇംഗ്മർ ബർഗ്മാൻ സംവിധാനം ചെയ്ത് 1975 ൽ  പുറത്തിറങ്ങിയ സ്വീഡിഷ് ചലച്ചിത്രം ആണ് **ദ മാജിക് ഫ്ലൂട്ട് **(). മൊസാർട്ടിന്റെ ഒരു ഓപ്പറയുടെ സിനിമാരൂപം ആണിത്.

## പ്രമേയം

ദുർമന്ത്രവാദിയായ സരാസ്‌ട്രോ തട്ടിക്കൊണ്ട്  പോയി തടവിൽ പാർപ്പിച്ചിരിക്കുന്ന തന്റെ മകൾ പാമിനയെ  രക്ഷിച്ചു കൊണ്ട്  വരാൻ നിശാറാണി അയയ്ക്കുകയാണ് പ്രിൻസ് ടാമിനോയെ.

മൊസാർട്ടിന്റെ കഥയുടെ ചുരുക്കിയ രൂപം ആയാണ് സംവിധായകൻ സിനിമ സ്യഷ്ടിച്ചത്.കൂടാതെ കഥയ്ക്ക് ആധുനികഭാവം നൽകാനും ശ്രമിച്ചിട്ടുണ്ട് .

## അഭിനേതാക്കളും കഥാപാത്രങ്ങളും

*ജോസഫ് കോസ്റ്റ്‌ലിങർ-പ്രിൻസ് ടാമിനോ

*ഇർമ ഉറില-പാമിന

*ഉൽറിക്ക് കോൾഡ്‌-സരാസ്‌ട്രോ

## അവാർഡുകൾ

## അവലംബം

## പുറംകണ്ണികൾ
* 
* Vincent Canby, ''"The Magic Flute (1975)"'', ''The New York Times'', 12 November 1975

വർഗ്ഗം:സ്വീഡിഷ് ചലച്ചിത്രങ്ങൾ
വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1975-ൽ പുറത്തിറങ്ങിയ  ചലച്ചിത്രങ്ങൾ
നിയോക്ലാസിസിസം

ഗ്രീസ്, റോം, ഇന്ത്യ തുടങ്ങിയ രാജ്യങ്ങളിലെ പഴയകാല രചനാരീതിയിൽ പിൽക്കാലത്ത് രചിക്കപ്പെട്ടവയാണ് നിയോക്ലാസിക് രചനകൾ. ഈ കാലഘട്ടം ആകെ **നിയോക്ലാസിസിസം** എന്നറിയപ്പെടുന്നു. ഇത് സാഹിത്യം, ചിത്രരചന, സംഗീതം, നാടകം, മറ്റു ദൃശ്യകലകൾ, വാസ്തുകല എന്നീ മേഖലകളിൽ നിലനിന്നിരുന്നു.

## സാഹിത്യത്തിൽ
**ക്ലാസിക്** കൃതികളുടെ മാതൃകയിൽ പിൽക്കാലത്ത് എഴുതപ്പെട്ട കൃതികളാണ് **നിയോക്ലാസിക് കൃതികൾ**. 19-ആം നൂറ്റാണ്ടിലാണ് ഈ രീതി കൂടുതൽ ആവിഷ്കരിക്കപ്പെട്ടത്. അഗസ്റ്റൻയുഗത്തിലെ കവികൾ യവന-റോമൻകാവ്യ രചയിതാക്കൾ ആലേഖനം ചെയ്ത സാഹിത്യസങ്കേതങ്ങൾക്ക് അനുസരണമായി സാഹിത്യരചന ചെയ്യുന്നതിൽ വ്യാപൃതരായിരുന്നു. ഔചിത്യദീക്ഷയും നിഷ്കൃഷ്ടതയുമായിരുന്നു ഇതിലൂടെ അവർ ലക്ഷ്യമിട്ടത്. സങ്കേതപ്രധാനമായിരുന്ന ഈ കാലഘട്ടമാണ് **നിയോ ക്ലാസിക്കൽ** യുഗമെന്നുറിയപ്പെടുന്നത്. ഇക്കാലത്തെ കവികൾക്കു മാർഗദർശകനായിരുന്നത് ഹോറസ്സായിരുന്നു. ക്ളാസിക്കൽ കവിതയുടെ എല്ലാ പ്രവണതകളും അലക്സാണ്ടർ പോപ്പിന്റെ കവിതകളിൽ ഉൾക്കൊണ്ടിരുന്നു. അതിനാൽ ഈ കാലഘട്ടത്തെ **പോപ് യുഗമെന്നും** വിളിക്കുന്നു. 

*എസ്സേ ഒൺ ക്രിട്ടിസിസം* എന്ന കൃതിയിൽ അരിസ്റ്റോട്ടൽ ലൊഞ്ജൈനസ്, ക്വിന്റിലിയൻ തുടങ്ങിയ ക്ലാസിക്കൽ പണ്ഡിതൻമാരുടെ നിരൂപണരീതിയെ പിൻതുടരുവാൻ പോപ് ഉദ്ബോധിപ്പിക്കുന്നു. *ദ് റേപ് ഒഫ് ദ ലോക്ക്* എന്ന ഹെറോയിക് കവിതയുടെ ഹാസ്യാനുകരണമായുള്ള പോപ്പിന്റെ കവിത നിയോ ക്ളാസിക്കൽ യുഗത്തിന്റെ പ്രത്യേക പ്രവണതകളുടെ മകുടോദാഹരണമായി ചൂണ്ടിക്കാണിക്കപ്പെടുന്നു. അഗസ്റ്റൻ കവിതയെ പ്രതിനിധാനം ചെയ്യാൻ പോന്നവയാണ് പ്രിയർ, പാർണസ്, ഗ്രേ എന്നിവരുടെ മിക്ക കവിതാ രചനകളും. ഗോൾഡ്സ്മിത്ത് ഈ യുഗത്തിന്റെ അന്തിമഘട്ടത്തിൽ കാവ്യരചന നടത്തിയിരുന്നു. എങ്കിലും അദ്ദേഹത്തിന്റെ കവിതകളിൽ അഗസ്റ്റൻയുഗത്തിന്റെ സ്വഭാവത്തിനു ചേരാത്ത വൈകാരികതകൾ കടന്നുകൂടിയിട്ടുണ്ട്.

## പുറത്തേക്കുള്ള കണ്ണികൾ

വർഗ്ഗം:സാഹിത്യം
വർഗ്ഗം:കലാപ്രസ്ഥാനങ്ങൾ
അനുരാധ ശ്രീറാം

ഇന്ത്യൻ ചലച്ചിത്രപിന്നണിഗായികയാണ് **അനുരാധ ശ്രീറാം**.എ.ആർ. റഹ്മാൻ ആണ്  'ബോംബെ'എന്ന ചലച്ചിത്രത്തിൽ ഇവർക്ക് ആദ്യമായി അവസരം നൽകിയത്.

## ജീവിതരേഖ
പ്രശസ്ത ചലച്ചിത്ര പിന്നണിഗായികയായിരുന്ന രേണുകയുടെയും മീനാക്ഷീസുന്ദരം മോഹന്റെയും മകളായി 1970 ജൂലൈ 9-ന് ചെന്നൈയിൽ ജനിച്ച അനുരാധ ആദ്യം കോയമ്പത്തൂരിലെ സെന്റ് ഫ്രാൻസിസ് മെട്രിക്കുലേഷൻ സ്കൂളിലും, പിന്നീട് ചെന്നൈയിലുള്ള പദ്മാ ശേഷാദ്രി ബാലഭവനിലുമായി സ്കൂൾ വിദ്യാഭ്യാസം പൂർത്തിയാക്കി. അതിനുശേഷം മദ്രാസ് യൂണിവേഴ്‌സിറ്റിയിൽ പഠനത്തിന് ചേർന്നു. സംഗീതമായിരുന്നു ബിരുദത്തിനും ബിരുദാനന്തര ബിരുദത്തിനും ഐച്ഛിക വിഷയം.  ഗവണ്മെന്റ് സ്‌കോളർഷിപ്പോടെ യു.എസിലെ വെസ്ലിയൻ യൂണിവേഴ്‌സിറ്റിയിൽ ഉപരിപഠനം പൂർത്തിയാക്കി. 

പ്രസിദ്ധ കർണാടകസംഗീതജ്ഞനായ ശ്രീറാം പരശുറാമാണ് അനുരാധയുടെ ഭർത്താവ്. ഇവരൊരുമിച്ചുള്ള ജുഗൽബന്ദികൾ ശ്രദ്ധേയമാണ്. ഇവർക്ക് ജയന്ത്, ലോകേഷ് എന്നിങ്ങനെ രണ്ട് മക്കളുണ്ട്. 

## സംഗീത അഭ്യസനം
കർണാടക സംഗീതത്തിൽ എസ്. കല്യാണ രാമന്റെയും ഹിന്ദുസ്ഥാനിയിൽ മണിക് ബുവ താക്കൂർദാസിന്റെയും ശിഷ്യയായിരുന്നു അനുരാധ ശ്രീറാം.

## ഗാനങ്ങൾ

*ഇഷ്‌ക് ബിനാ ക്യാ ജീനാ... - താൽ
*ഓ പോട്...- ജെമിനി
*കറുപ്പുതാൻ എനക്ക് പുടിച്ച കളറ്...
- വെറ്റിക്കൊടി കട്ട്
*വാളെടുത്താൽ അങ്കക്കലി...
- മീശമാധവൻ
*അപ്പടി പോട്...         - ഗില്ലി
*ആയിയേ...ആജായിയേ...- ലജ്ജ
*അച്ചം അച്ചം ഇല്ലൈ...- ഇന്ദിര
*അൻപെന്റ മഴയിലെ...
- മിൻസാരക്കനവ്
*റോജാ പൂന്തോട്ടം...
-കണ്ണുക്കുൾ നിലവ്
*ഒരു നാൾ ഒരു കനവ്...
- കണ്ണുക്കുൾ നിലവ്
*ഒരു പൊണ്ണു ഒണ്ണ്...- ഖുഷി
*പുലരിപ്പൊൻ പ്രാവേ...- ഫ്‌ളാഷ്
*വൺസ് അപോൺ എ ടൈം ഇൻ
ഇന്ത്യ...                     -           ലഗാൻ
*ഒരേ കിനാ മലരോടം-സെവെൻസ്
*മേലേ മേലേ...- മകരമഞ്ഞ്‌

## അവലംബം


## പുറം കണ്ണികൾ
* Fans of Anuradha Sriram on Yahoo Music
* Interview of Anuradha Sriram 
* Not quite a jugalbandhi! 

വർഗ്ഗം:ഇന്ത്യൻ ചലച്ചിത്രപിന്നണിഗായകർ
വർഗ്ഗം:1970-ൽ ജനിച്ചവർ
വർഗ്ഗം:ജൂലൈ 9-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:വനിതാ കർണ്ണാടകസംഗീതജ്ഞർ
തിരുക്കോണമല

ശ്രീലങ്കയുടെ വടക്കു കിഴക്കൻ തീരത്തെ ഒരു തുറമുഖപട്ടണമാണ് **ട്രിങ്കോമാലീ**.  കൊളംബോയ്ക്ക് 232 കിലോമീറ്റർ വടക്കു കിഴക്ക് സ്ഥിതി ചെയ്യുന്ന ട്രിങ്കോമാലീ ഇതേപേരിലുള്ള ജില്ലയുടെയും കിഴക്കൻ പ്രവിശ്യയുടെയും ആസ്ഥാനം കൂടിയാണ്. ജനസംഖ്യ. 49,000 (1989)

## ഭൂമിശാസ്ത്രം

ശ്രീലങ്കയിലെ ഒരു പ്രധാന റെയിൽ ടെർമിനലും റോഡ് ജങ്ഷനും കൂടിയാണ് ട്രിങ്കൊമലി. ഭൂമിശാസ്ത്രപരമായി കൊടിയർ ഉൾക്കടലിനും (Koddiyar Bay) ഇന്ത്യൻ മഹാസമുദ്രത്തിനും ഇടയ്ക്കുള്ള ഒരു മുനമ്പാണ് ഈ പ്രദേശം. മൂന്ന് കൊടുമുടിക്കുന്ന് (three peak hill) എന്നർഥമുള്ള *ത്രികോണമലൈ* (Trikona -malai), *കടൽക്കുന്ന്* എന്നർഥമുള്ള *തരംഗമലൈ* (Taranga malai) എന്നീ തമിഴ് പദങ്ങളിൽ നിന്നാകാം ട്രിങ്കൊമാലീ എന്ന പദത്തിന്റെ ഉദ്ഭവം എന്നാണ് വിശ്വാസം. ഒരു വ്യോമ ആസ്ഥാനം കൂടിയാണ് ട്രിങ്കൊമലി.

## തുറമുഖ പട്ടണം

*ട്രിങ്കോമാലീ* തുറമുഖമാണ് ഈ പട്ടണത്തെ പ്രശസ്തിയിലേക്ക് ഉയർത്തിയത്. ആഴമേറിയ ട്രിങ്കൊമലി തുറമുഖം ലോകത്തിലെ തന്നെ മുന്തിയ തുറമുഖങ്ങളിലൊന്നാണ്.  നെല്ല്, കൊപ്ര, പുകയില, തടി തുടങ്ങിയവയാണ് ഇവിടത്തെ പ്രധാന ഉത്പന്നങ്ങൾ. ഉണക്കമത്സ്യവും മൃഗചർമവുമാണ് മുഖ്യകയറ്റുമതി വിഭവങ്ങൾ. ജനുവരിയിൽ 260C ഉം ജൂലൈയിൽ 30.10C ഉം ശരാശരി താപനില അനുഭവപ്പെടുന്ന ഈ പ്രദേശത്തെ വാർഷിക വർഷപാതം ശരാശരി 580 മില്ലീമീറ്റർ ആണ്.

## ചരിത്രം

പതിനാറും പതിനേഴും നൂറ്റാണ്ടുകളിൽ പോർച്ചുഗീസുകാർ ട്രിങ്കൊമലി കീഴടക്കി. തുടർന്ന് ഡച്ചുകാരും ഇവിടെ ആധിപത്യമുറപ്പിച്ചു. 18- ആം നൂറ്റാണ്ടിൽ കിഴക്കൻ കടലുകളിലെ ഫ്രഞ്ച് - ബ്രിട്ടിഷ് കിടമത്സരങ്ങൾക്ക് ട്രിങ്കൊമലി ഒരു പ്രധാനകാരണമായിരുന്നു. അമേരിക്കൻ സ്വാതന്ത്ര്യസമരകാലത്ത് ഡച്ചുകാരിൽ നിന്ന് ഈ പ്രദേശം ആദ്യം ബ്രിട്ടീഷുകാരും പിന്നീട് ഫ്രഞ്ചുകാരും ബലം പ്രയോഗിച്ച് പിടിച്ചെടുത്തു. പാരീസ് ഉടമ്പടിപ്രകാരം 1784-ൽ ഡച്ചുകാർക്ക് ട്രിങ്കൊമലിയുടെ അധികാരം തിരികെ ലഭിച്ചെങ്കിലും ഫ്രഞ്ച് വിപ്ലവം പൊട്ടിപ്പുറപ്പെട്ടതിനുശേഷം (1795) ടിങ്കൊമലിയിലെത്തിയ ബ്രിട്ടിഷ് സംഘത്തിനു മുന്നിൽ ഡച്ചുകാർക്ക് കീഴടങ്ങേണ്ടിവന്നു.

1815-ലെ വിയന്നാ കരാർ സിലോണിലെ ബ്രിട്ടിഷ് ആധിപത്യം സുദൃഢമാക്കി. തുടർന്ന് ട്രിങ്കൊമലി ഈസ്റ്റ് ഇൻഡീസ് സ്ക്വാഡ്രൺ ഒഫ് ദ റോയൽ നേവിയുടെ ആസ്ഥാനമായി. ജപ്പാനെതിരെയുള്ള യുദ്ധത്തിലും (1942-45) ബ്രിട്ടിഷ് നാവിക ആസ്ഥാനമായിരുന്നു ട്രിങ്കൊമലി. പേൾ ഹാർബർ ആക്രമണാനന്തരം ബോംബറുകളും ഫൈറ്ററുകളുമടങ്ങുന്ന ജപ്പാൻ സൈന്യം ട്രിങ്കൊമലിയെ ആക്രമിച്ചു. ഡോക് യാഡിനേയും, ചൈനാ ഉൾക്കടലിലുള്ള വ്യോമത്താവളത്തെയുമാണ് ജപ്പാൻ പ്രധാനമായും ആക്രമിച്ചത്. സിലോണിൽ സ്വാതന്ത്ര്യത്തിനുശേഷവും ഒരു ബ്രിട്ടിഷ് നാവികത്താവളമായി ട്രിങ്കൊമലി തുടർന്നു.1956 -ൽ ബാരനായകെ ഭരണകൂടം ഗ്രേറ്റ് ബ്രിട്ടനുമായുള്ള ശ്രീലങ്കയുടെ പ്രതിരോധ ഉടമ്പടി റദ്ദുചെയ്തതോടെ ഈ നാവികത്താവളം അടച്ചുപൂട്ടി.

## പുറകണ്ണികൾ
*http://www.explorelanka.com/places/ne/trinco.htm
*http://kataragama.org/sacred/koneswaram.htm
*http://www.hms-trincomalee.co.uk/

വർഗ്ഗം:ശ്രീലങ്കയിലെ പട്ടണങ്ങൾ
ജെന്റർ പാർക്ക്

കേരള സർക്കാർ സാമൂഹ്യ ക്ഷേമ വകുപ്പിന്റെ ആഭിമുഖ്യത്തിൽ കോഴിക്കോട് തുടങ്ങുന്ന  സ്ത്രീകൾക്കുവേണ്ടിയുള്ള സംരംഭമാണ് ജെന്റർ പാർക്ക് . ഈ സംരംഭത്തിന്റെ പേര് തന്റേടം.  എന്നാണ്.

## ലക്ഷ്യം
സ്ത്രീകളുടെ ഉന്നമനത്തിനായാണ് ഈ പാർക്ക് സ്ഥാപിക്കുന്നത്.

## സമീപത്തെ പ്രധാന സ്ഥാപനങ്ങൾ
* നിർമ്മല ഹോസ്പിറ്റൽ
* സർക്കാർ പ്രസ്
* ജെ.ഡി.റ്റി. പ്രസ്സ്

വർഗ്ഗം:കേരളത്തിലെ സാംസ്കാരിക പരിപാടികൾ
പ്രാചീനഗദ്യം

ആധുനിക ഗദ്യരീതി രൂപപ്പെടുന്നതിനു മുൻപു നിലനിന്നിരുന്ന ഗദ്യരീതിയാണു **പ്രാചീനഗദ്യരീതി** എന്നു അറിയപ്പെടുന്നത് .
മലയാളഭാഷയുടെ തുടക്കം മുതലേ ഗദ്യഭാഷ വ്യവഹാരത്തിന് ഉപയോഗിച്ചു പോന്നു. പക്ഷേ, സാഹിത്യത്തിൽ അതിനു സ്ഥാനമുണ്ടായിരുന്നില്ല.  മലയാളഗദ്യത്തിന്റെ പ്രാചീനരൂപം മനസ്സിലാക്കാൻ സഹായിക്കുന്ന രേഖകൾ ശിലാശാസനങ്ങളും, ചെമ്പുപട്ടയങ്ങളും ഓലക്കരണങ്ങളുമാണ്.  രാജാക്കന്മാരും പ്രഭുക്കന്മാരും ഭരണകാര്യങ്ങൾ വ്യവസ്ഥ ചെയ്തിരുന്നത് ഇത്തരം രേഖകളിലായിരുന്നു.  താമ്രശാസനങ്ങളും ശിലാശാസനങ്ങളും ഒൻപതാം നൂറ്റാണ്ടുമുതൽ ഉണ്ടായിരുന്നതായി കരുതുന്നു.  ആദ്യകാല രേഖകളിൽ തമിഴിനായിരുന്നു പ്രാധാന്യം. സംസ്‌കൃതം ചുരുക്കമായിട്ടേ ഉപയോഗിച്ചിരുന്നുള്ളു. പിന്നീട് മലയാള പ്രയോഗങ്ങൾ കൂടി വന്നു.  

ഭാഷാകൗടലീയമാണു ഗദ്യസാഹിത്യത്തിലെ ഏറ്റവും പഴക്കം ചെന്ന കൃതി. ഇത് പതിമൂന്നാം നുറ്റാണ്ടിൽ രചിച്ചതാണെന്നു കരുതുന്നു. തോലകവി രചിച്ച ആദ്യകാല ഗദ്യ കൃതികൾ ഇതിൽ പെടുന്നു. പ്രാചീന ഗദ്യത്തെ അഞ്ച് വിഭാഗമായി എം.പുരുഷോത്തമൻ നായർ തരം തിരിച്ചിരിക്കുന്നു ,1- ശിലാശാസനങ്ങളുടെയും ചെപ്പേ ടു ക ളു ടെ യും ഗദ്യം ,2_ ഭാഷകൗട ലീയം ,3: കൂടിയാട്ടം 4 - പുരാണാഖ്യാന കഥകൾ .5 വാഖ്യാനങ്ങൾ:

## പ്രാചീന ഗദ്യകൃതികൾ
* ആട്ടപ്രകാരങ്ങൾ
* ക്രമദീപിക
* അംബരീഷോപാഖ്യാനം
* നളോപാഖ്യാനം
* ദേവീമാഹാത്മ്യം
* ഭാഗവതം ഗദ്യം
* ദൂതവാക്യം
* ബ്രഹ്മാണ്ഡപുരാണം
* രാമായണം തമിഴ്
* പുരാണസംഹിത

* നമ്പ്യാന്തമിഴ്‌

## അവലംബം

വർഗ്ഗം:സാഹിത്യം
ട്രിപ്പനോസോമ

പ്രോട്ടോസോവ ഫൈലത്തിൽപ്പെടുന്നു ഏകകോശപരജീവിയാണ് **ട്രിപ്പനോസോമ**.  ഗാമ്പിയൻ പനി (Gambien fever) അഥവാ ആഫ്രിക്കൻ നിദ്രാ രോഗം എന്ന രോഗത്തിനു കാരണമാവുന്നത് ഈ പ്രോട്ടോസോവകളാണ്. കൊതുകുകളിലും മനുഷ്യരിലും ജീവിതചക്രം പൂർത്തിയാക്കുന്ന മലമ്പനി അണുക്കളെപ്പോലെ ട്രിപ്പനോസോമയ്ക്കും ജീവിതചക്രം പൂർത്തിയാക്കാൻ മനുഷ്യനെ കൂടാതെ ഒരു ഇടനില ആതിഥേയൻ (ദ്വിതീയ ആതിഥേയൻ) ആവശ്യമാണ്. ആഫ്രിക്കയിൽ കാണുന്ന ഈച്ച വർഗത്തിൽപ്പെട്ട ഗ്ലോസ്സിന പാൽപ്പാലിസ് (Glossina palpalis) എന്ന ശാസ്ത്രനാമത്തിൽ അറിയപ്പെടുന്ന സെസി ഈച്ച (tsetse fly) ആണ് ദ്വിതീയ ആതിഥേയനായി വർത്തിക്കുന്നത്.

## ചരിത്രം

1841 മുതലെ ഈ ഏകകോശ ജീവിയെക്കുറിച്ച് മനുഷ്യന് അറിവു ലഭിച്ചിരുന്നു. കുതിരകളിലും മറ്റു സസ്തനികളിലും ഉണ്ടാകുന്ന 'ഡുറീൻ' രോഗത്തിന് ഈ ജീവികൾ കാരണമാകുന്നതായി 1880-ൽ കണ്ടുപിടിക്കപ്പെട്ടു. 1902-ൽ ഫോർഡ്, സട്ടൺ എന്നീ ശാസ്ത്രജ്ഞർ മനുഷ്യനിൽ ഗാമ്പിയൻ പനി പരത്തുന്നത് ട്രിപ്പനോസോമ ഗാമ്പിയൻസ് ഇനമാണെന്നു കണ്ടുപിടിച്ചു.

## രൂപവിവരണം

നീണ്ടുമെലിഞ്ഞു രണ്ടറ്റവും കൂർത്ത ഈ ഏകകോശ ജീവിക്ക് 10-40 μ (μ = ഒരു മി.മീറ്ററിന്റെ ആയിരത്തിലൊരംശം) മാത്രമാണ് നീളം. മുന്നറ്റത്തുനിന്നും പുറപ്പെടുന്ന ഒരു ഫ്ലാജെല്ലം ഉണ്ട്. അതിനാൽ പ്രോട്ടോസോവ ഫൈലത്തിലെ *മാസ്റ്റിഗോഫോറ* (Mastogophora) എന്ന വർഗത്തിലാണ് ഇതിനെ ഉൾക്കൊള്ളിച്ചിരിക്കുന്നത്. ശരീത്തിന്റെ പിന്നറ്റത്തുള്ള പാരാബേസൽ ബോഡി (parabasal body) അഥവാ കൈനറ്റോ ന്യൂക്ലിയസി(kineto nucleus) ൽ നിന്നും പുറപ്പെടുന്ന ചെറിയ ചാട്ടപോലെയുള്ള ഫ്ളാജെല്ലം ശരീരാവരണത്തിൽ നിന്നും എഴുന്നു നിൽക്കുന്ന ഒരു നേരിയ പാടയുടെ അരികുപറ്റി നീങ്ങി മുന്നറ്റത്ത് സ്വതന്ത്രമാകുന്നു. ഈ പാടയുടേയും ഫ്ളാജെല്ലത്തിന്റേയും സഹായത്താലാണ് രക്തത്തിലൂടെയുള്ള ഇതിന്റെ സഞ്ചാരം. മനുഷ്യനിലും ഇടനില ആതിഥേയനിലുമായി ജീവിതചക്രത്തിനിടയിൽ നാലു വിവിധ രൂപങ്ങളിൽ ഇവയെ കാണാം.

## ജീവിതചക്രം

രോഗം ബാധിച്ച ആളുകളുടെ രക്തം സെസി ഈച്ചകൾ കുടിക്കുമ്പോൾ കുറിയ ഒരിനം ട്രിപ്പനോസോമ ഈച്ചകളുടെ ശരീരത്തിലേക്ക് കടക്കുന്നു. ഈച്ചയുടെ കുടലിൽ വച്ച് വിഭജനം നടന്ന് ഇവ പെരുകുന്നു. ധാരാളമായി പെരുകി രൂപാന്തരം പ്രാപിച്ച് അന്തിമമായി ഇവ ഈച്ചകളുടെ ഉമിനീർ ഗ്രന്ഥിയിലേക്ക് നീങ്ങുന്നു. ഇത്തരം ഈച്ചകൾ മനുഷ്യരക്തം ഊറ്റിക്കുടിക്കുമ്പോൾ പകരം ശരീരത്തിലേക്ക് രോഗകാരികളായ ട്രിപ്പനോസോമകളെ കടത്തിവിടുന്നു. ഒരുചക്രം പൂർത്തിയാക്കാൻ ഇവയ്ക്കു 20-30 ദിവസങ്ങൾ മതിയാകും. മനുഷ്യരക്തത്തിൽ കടക്കുന്ന ട്രിപ്പനോസോമകൾ വളരെപ്പെട്ടെന്ന് വിഭജിച്ച് പെരുകുന്നു. ഇതിനിടയിൽ പല വിഷവസ്തുക്കളും രക്തത്തിൽ കലരുന്നതിനാൽ രോഗലക്ഷണങ്ങൾ പ്രകടമായിത്തുടങ്ങുന്നു.

## രോഗപ്രതിരോധം

ഇടനില ആതിഥേയനായ സെസി ഈച്ചയെ കൊന്നൊടുക്കാൻ ഡി ഡി റ്റി പോലെയുള്ള കീടനാശിനികൾ ആഫ്രിക്കയിൽ വ്യാപകമായി ഉപയോഗിക്കുന്നുണ്ട്. രോഗബാധിത സ്ഥലങ്ങളിൽ ജനങ്ങളെ മാറ്റിപ്പാർപ്പിക്കുകയാണ് രോഗം പടരാതിരിക്കാനായി സ്വീകരിക്കുന്ന മറ്റൊരു വഴി.

## അവലംബം

## പുറംകണ്ണികൾ
*http://www.cdc.gov/parasites/sleepingsickness/
*http://tolweb.org/Trypanosoma/98034 
*http://www.uta.edu/chagas/html/biolTcru.html
പി. ശിശുപാലൻ

മാഹി വിമോചനപോരാളിയും സ്വാതന്ത്ര്യ സമര സേനാനിയുമായിരുന്നു  പി ശിശുപാലൻ (-13 മാർച്ച് 2012). 
## ജീവിതരേഖ
മാഹി പാറക്കലിലെ പാറേമ്മൽ ഗോപാലന്റെയും യശോദയുടെയും മകനായി മാഹിയിൽ ജനിച്ചു. ഫ്രഞ്ച് വാഴ്ചക്കെതിരെ മാഹിയിൽ നടന്ന സംഘടിതമായ ആദ്യത്തെ ജനകീയമുന്നേറ്റമായ 1948 ഒക്ടോബർ 21ന്റെ സമരത്തിന്റെ മുന്നണിപോരാളിയായിരുന്നു. മയ്യഴി മെറി ഓഫീസ് അഗ്നിക്കിരയാക്കുകയും പൊലീസ് സ്റ്റേഷനും ഭരണകേന്ദ്രവും പിടിച്ചെടുക്കുകയും ചെയ്ത സമരത്തിൽ പങ്കെടുത്തതിന് 20 വർഷം കഠിനതടവിനും രണ്ടായിരം ഫ്രാങ്ക് പിഴയടക്കാനും ശിക്ഷിച്ചു. ഫ്രഞ്ച് പൊലീസിന് പിടികൊടുക്കാതെ ഇന്ത്യൻ യൂണിയനിൽ അഭയം തേടി. മാഹി തിരിച്ചുപിടിക്കാൻ ഫ്രഞ്ച്കപ്പൽ എത്തിയപ്പോൾ അനുരജ്ഞനശ്രമം നടത്തുന്നതിനായി വളവിൽ ദാമോദരന്റെ നേതൃത്വത്തിലുള്ള സംഘത്തെ അയക്കുന്നതിന് നായകത്വം വഹിച്ചത് ശിശുപാലൻ മാസ്റ്ററായിരുന്നു. ഒക്ടോബർസംഭവത്തിന് മുന്നോടിയായി തിരഞ്ഞെടുപ്പിനോടനുബന്ധിച്ച് പന്തക്കലിൽ അനുമതിയില്ലാതെ ജാഥ നടത്തിയതിന് മൂന്നരമാസം തടവിന് ശിക്ഷിച്ചു. 1948 ൽ അറസ്റ്റും പോലീസ്‌നടപടിയും ഭയന്ന് ഇന്ത്യൻ യൂണിയനിൽ അഭയം പ്രാപിച്ചവർക്കുവേണ്ടിയുള്ള പൂഴിത്തല ക്യാമ്പിന്റെ ചുമതലയും വഹിച്ചു.

വിമോചനസമരത്തിൽ പങ്കെടുത്തതിന് ഫ്രഞ്ച് അധ്യാപക തസ്തികയിൽനിന്ന് പുറത്താക്കി. മാഹിയിലെ ഫ്രഞ്ച് വിദ്യാലയമായ "എക്കാൽസെന്ത്രാൽ കൂർ കോംപ്ലെമെന്തേറി" അധ്യാപകനായിരിക്കെ 1948 ആഗസ്തിലാണ് പുറത്താക്കിയത്. ഇതോടെ മാഹിവിമോചനപ്രസ്ഥാനത്തിൽ പൂർണമായും മുഴുകി. മയ്യഴി ഗാന്ധി ഐ കെ കുമാരൻ മാസ്റ്ററുടെ പ്രധാന ശിഷ്യനായിരുന്നു. പള്ളൂർ ഫ്രഞ്ച് സ്കൂളിൽ പ്രധാനാധ്യാപകനായും വിവിധ സ്കൂളുകളിൽ അധ്യാപകനായും പ്രവർത്തിച്ചിട്ടുണ്ട്. 1944-53 കാലത്ത് ആർമി അക്കാദമിയിൽ പ്രൊഫസറായിരിക്കെ ഇന്ത്യ-ചൈന സമാധാനസമിതിയിൽ ദ്വിഭാഷിയായി പ്രവർത്തിച്ചു. പുണെ നാഷണൽ ഡിഫൻസ് അക്കാദമിയിൽ വിദേശഭാഷാവകുപ്പിൽ 1955 മുതൽ ഫ്രഞ്ച് റീഡറായി. 1978ൽ വകുപ്പ് തലവനായി വിരമിച്ചു. നാട്ടിൽ തിരിച്ചെത്തി സാമൂഹ്യരംഗത്ത് സജീവമായി. ഫ്രഞ്ച് മയ്യഴിയുടെ സ്വാതന്ത്ര്യസമരത്തെക്കുറിച്ച് "ഗ്ലോറിയസ് മാർച്ച് ടുവേർഡ്സ് ദി ഫ്രീഡം ഓഫ് ഫ്രഞ്ച് മാഹി" എന്ന പേരിൽ പുസ്തകവും സൈനികരംഗത്ത് വിദേശഭാഷയുടെ പ്രധാന്യത്തെക്കുറിച്ച് പ്രബന്ധവും എഴുതിയിട്ടുണ്ട്. 1986ൽ വിദ്യാഭ്യാസരംഗത്തെ പ്രശ്‌നങ്ങൾ പരിഹരിക്കാൻ നടന്ന വിദ്യാഭ്യാസസമരത്തിൽ പാലേരി ദാമോദരൻ മാസ്റ്റരോടൊപ്പംനിന്ന് നേതൃത്വം നൽകി. 2004 മാർച്ചിൽ ടാഗോർപാർക്ക് സ്വകാര്യവത്കരണത്തിനെതിരെ നടന്ന 165 ദിവസം നീണ്ട സമരത്തിന്റെ നായകനായിരുന്നു. മഞ്ചക്കൽ ബോട്ട്ഹൗസ് പാട്ടത്തിന് നൽകുന്നതിനെതിരെയും ഏറ്റവുമൊടുവിൽ മദ്യലോബിക്കെതിരെയും ശക്തമായ നടപടികളാരംഭിച്ച മുൻ റീജണൽ അഡ്മിനിസ്‌ട്രേറ്റർ ജെ.അശോക് കുമാറിനെ സ്ഥലംമാറ്റാനുള്ള സർക്കാർനടപടി പിൻവലിക്കണമെന്നാവശ്യപ്പെട് നടന്ന സമരങ്ങൾക്കും നേതൃത്വം നൽകി.ഐ കെ കുമാരൻ മാസ്റ്റർ സ്മാരക മന്ദിരത്തിന്റെ സ്ഥാപക പ്രസിഡന്റും ഐ കെ സ്മാരക ട്രസ്റ്റ് ചെയർമാനുമായി പ്രവർത്തിച്ചു. 
ദീർഘകാലമായി മാഹി ഫ്രീഡം ഫൈറ്റേഴ്സ് ഓർഗനൈസേഷൻ പ്രസിഡന്റായിരുന്നു.

## കൃതികൾ
*"ഗ്ലോറിയസ് മാർച്ച് ടുവേർഡ്സ് ദി ഫ്രീഡം ഓഫ് ഫ്രഞ്ച് മാഹി" (ഫ്രഞ്ച് മയ്യഴിയുടെ സ്വാതന്ത്ര്യസമരത്തെക്കുറിച്ച് )
## അവലംബം


വർഗ്ഗം:മയ്യഴിയിൽ ജനിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ബാബു ദിവാകരൻ

കേരളത്തിലെ ഒരു രാഷ്ട്രീയ പ്രവർത്തകനും എട്ട്, പത്ത്, പതിനൊന്ന് നിയമ സഭകളിലെ അംഗവുമായിരുന്നു **ബാബു ദിവാകരൻ** (ജനനം: 5 നവംബർ 1952). പതിനൊന്നാം നിയമ സഭയിലെ നിയമ വകുപ്പ് മന്ത്രിയുമായിരുന്നു
## ജീവിതരേഖ
ആർ.എസ്.പി.-യുടെ പ്രമുഖ നേതാവും മുൻ മന്ത്രിയുമായിരുന്ന  ടി.കെ. ദിവാകരന്റെയും ദേവയാനിയുടെയും മകനായി 	കൊല്ലത്തു ജനിച്ചു. എൽ.എൽ.ബി ബിരുദധാരി. ആർ.വൈ.എഫ് സംസ്ഥാന പ്രസിഡന്റായിരുന്നു. 1987-ൽ എൽ.ഡി.എഫ്. ഘടകകക്ഷിയായ ആർ.എസ്.പി.-യുടെ സ്ഥാനാർത്ഥിയായി കൊല്ലം മണ്ഡലത്തിൽ  മത്സരിച്ച ബാബു ദിവാകരൻ ആർ.എസ്.പി.(എസ് )യിലെ കടവൂർ ശിവദാസനെ 12,722 വോട്ടിനു പരാജയപ്പെടുത്തി ആദ്യമായി നിയമസഭയിലെത്തി. പിന്നീട് കോൺഗ്രസ്സിൽ ചേർന്ന കടവൂർ ശിവദാസൻ 1991-ലെ തിരഞ്ഞെടുപ്പിൽ ബാബു ദിവാകരനെ പരാജയപ്പെടുത്തി.1996-ൽ വീണ്ടും കടവൂർ ശിവദാസനെ തോല്പിച്ച് ബാബു ദിവാകരൻ നിയമസഭാംഗമായി.

ആർ.എസ്.പി.യിലെ പിളർപ്പിനെ തുടർന്ന്  ബേബി ജോൺ നേതൃത്വം നൽകിയ ആർ.എസ്.പി.(ബി) വിഭാഗത്തോടൊപ്പമാണ്  ബാബു ദിവാകരൻ നിലകൊണ്ടത്. 2001-ലെ തിരഞ്ഞെടുപ്പിൽ യു.ഡി.എഫ്.-ന്റെ ഭാഗമായി മത്സരിച്ച ആർ.എസ്.പി.(ബി)-യുടെ കൊല്ലം മണ്ഡലത്തിലെ സ്ഥാനാർത്ഥി ബാബു ദിവാകരനായിരുന്നു. തൊട്ടടുത്ത എതിർസ്ഥാനാർത്ഥി  ആർ.എസ്.പി.യിലെ പ്രൊഫ. കല്ലട വിജയത്തിനെ 12,275 വോട്ടിന്റെ വ്യത്യാസത്തിൽ തോല്പിച്ച് അദ്ദേഹം ആന്റണി മന്ത്രിസഭയിൽ അംഗമായി.
എന്നാൽ ബേബി ജോണിന്റെ മകനും ആർ.എസ്.പി(ബി)യിലെ മറ്റൊരു എം.എൽ.എ-യുമായിരുന്ന ഷിബു ബേബിജോണുമായി  പിന്നീട് മന്ത്രിസ്ഥാനത്തെച്ചൊല്ലിയുണ്ടായ അഭിപ്രായ വ്യത്യാസങ്ങൾ കാരണം സ്വന്തം നിലയിൽ ആർ.എസ്.പി (എം) എന്ന പുതിയ പാർട്ടി രൂപീകരിക്കുകയുണ്ടായി. 2006-ലെ നിയമസഭാ തിരഞ്ഞെടുപ്പിൽ അദ്ദേഹം കൊല്ലം മണ്ഡലത്തിൽ പി.കെ.ഗുരുദാസനോട് പരാജയപ്പെട്ടു . 2008 നവംബർ 16-ന് ആർ.എസ്.പി (എം) മുലായം സിങ്ങിന്റെ സമാജ്‌വാദി പാർട്ടിയിൽ ലയിച്ചതോടെ യു.ഡി.എഫുമായുള്ള ബന്ധം മുറിഞ്ഞു. സമാജ്‌വാദി പാർട്ടിയായി തനിച്ചുനിന്ന് മുന്നോട്ടുപോകാൻ കഴിയില്ലെന്ന് ബോധ്യമായതോടെ ആർ.എസ്.പി. (എം) പുനരുജ്ജീവിപ്പിക്കാൻ ബാബു ദിവാകരനും കൂട്ടരും തീരുമാനിക്കുകയും 2009 ആഗസ്ത് 17-ന് സമാജ്‌വാദി പാർട്ടി വിടുകയും ചെയ്തു. 2011-ൽ ബാബു ദിവാകരൻ കോൺഗ്രസ്(ഐ)-ൽ ചേർന്നു.

## അവലംബം


വർഗ്ഗം:1952-ൽ ജനിച്ചവർ

വർഗ്ഗം:നവംബർ 5-ന് ജനിച്ചവർ

വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ നിയമവകുപ്പ് മന്ത്രിമാർ
2012 ഇന്ത്യൻ പ്രീമിയർ ലീഗ്

**2012 [[ഇന്ത്യൻ പ്രീമിയർ ലീഗ്]]** അഥവാ **ഐ.പി.എൽ. 2012**, ബി.സി.സി.ഐ . 2007-ൽ സൃഷ്ടിച്ച ട്വെന്റി20 ക്രിക്കറ്റ് ലീഗായ ഇന്ത്യൻ പ്രീമിയർ ലീഗിന്റെ അഞ്ചാമത്തെ സീസണാണ്. ഇന്ത്യയിലെ വിവിധ നഗരങ്ങളിലായി  നടന്ന ഈ മത്സരങ്ങളുടെ ഉദ്ഘാടനവും ഫൈനലും നിലവിലെ ചാമ്പ്യന്മാരായ ചെന്നൈ സൂപ്പർ കിംഗ്സിന്റെ സ്റ്റേഡിയമായ ചെന്നൈയിലെ ചെപ്പോക്ക് സ്റ്റേഡിയത്തിൽ നടന്നു. 2012 ഏപ്രിൽ 4 മുതൽ 2011 മേയ് 27 വരെയാണ് മത്സരങ്ങൾ നടന്നത്.കൊച്ചി ടസ്കേഴ്സ് കേരള എന്ന ടീമിനെ ഐ.പി.എല്ലിൽ നിന്ന് ഒഴിവാക്കിയതു കാരണം പങ്കെടുക്കുന്ന ആകെ ടീമുകളുടെ എണ്ണം പത്തിൽ നിന്ന് ഒൻപതായി ചുരുങ്ങി.

2012 മേയ് 27-നു് ചെന്നൈയിലെ ചെപ്പോക്ക് സ്റ്റേഡിയത്തിൽ നടന്ന ഫൈനൽ മത്സരത്തിൽ ചെന്നൈ സൂപ്പർ കിംഗ്സിനെ 5 വിക്കറ്റുകൾക്ക് പരാജയപ്പെടുത്തി കൊൽക്കത്ത നൈറ്റ് റൈഡേർസ് ചാമ്പ്യന്മാരായി. 
## കൊച്ചി ടീമിന്റെ പുറത്താക്കൽ
ഐ.പി.എൽ. കമ്മറ്റി കൊച്ചി ടസ്കേഴ്സ് കേരള ടീമിന്റെ  ഫ്രാഞ്ചസി റദ്ദാക്കി. ഇതിനെതിരെ കൊച്ചി ടീം ഉടമകൾ കോടതിയെ സമീപിച്ചെങ്കിലും ഐ.പി.എൽ. 2012-ലെ ഐ.പി.എൽ. 9 ടീമുകളുമായി നടത്തുവാൻ തീരുമാനിച്ചു. എങ്കിലും കൊച്ചി ടീമിന്റെ കളിക്കാർക്ക് മറ്റു ടീമുകളിൽ കളിക്കാൻ അവസരം ലഭിച്ചു. 2012 ഫെബ്രുവരി 4-നു് നടന്ന ഐ.പി.എൽ. ലേലത്തിൽ ഈ ടീമിലെ അംഗങ്ങളിൽ മിക്കവരെയും മറ്റു ടീമുകൾ സ്വന്തമാക്കി.

2012 ജനുവരി 13-നു് ബി.സി.സി.ഐ. കൊച്ചി ടീമിലെ അന്താരാഷ്ട്ര കളിക്കാരോട് കൊച്ചി ടസ്കേഴ്സ് കേരള ടീം ഉടമകൾക്കെതിരെ കേസ് കൊടുക്കുവാനും, ഓരോ കേസിലും ബി.സി.സി.ഐയെ കക്ഷി ചേർക്കുവാനും ആവശ്യപ്പെട്ടു. 
## വേദികൾ



## ടീമുകളും പോയന്റ് നിലയും

## ലീഗ് മുന്നേറ്റം

      

## മത്സരഫലങ്ങൾ
### ഗ്രൂപ്പ് സ്റ്റേജ്

### പ്ലേ ഓഫ് സ്റ്റേജ്

## മത്സരക്രമങ്ങൾ
### ഗ്രൂപ്പ് സ്റ്റേജ്

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### പ്ലേഓഫ് സ്റ്റേജ്

:*All times local ([[UTC+5:30]])*
;Qualifier 1

;Eliminator

;Qualifier 2

;Final

## സ്ഥിതിവിവരക്കണക്കുകൾ
### കൂടുതൽ റൺസ്

The leading run scorer of the league phase wears an orange cap while fielding.

### കൂടുതൽ വിക്കറ്റ്

The leading wicket taker of the league phase wears a purple cap while fielding.

## അവലംബം


## പുറമെ നിന്നുള്ള കണ്ണികൾ
* IPL 2012 Schedule 

വർഗ്ഗം:ഇന്ത്യൻ പ്രീമിയർ ലീഗ് സീസണുകൾ